open-index/open-wikipedia-markdown huggingface dataset:
視覺固定

**視覺固定**（**visual fixation**）喺視覺研究上係指對眼望實某一個區域，喺若干秒之間停留喺嗰個區域之內。要留意嘅係，眼好少可會真係完全唔郁，所以視覺固定指嘅係停留喺個區域以內，郁嘅幅度好細，未至於大到會離開嗰個區域。
掃視

**掃視**（）喺視覺研究上係指對眼由一個位置快速噉移去另一個位置，期間冇喺任何一個眼經過嘅位置上逗留超過若干毫秒，而一次掃視嘅起點同終點都有出現視覺固定。

## 睇埋
*閱讀
*注意力
平滑追蹤

**平滑追蹤**（**smooth pursuit**）喺視覺研究上係指對眼固定於一件郁緊嘅物件之上，維持呢個狀態若干秒。
黃卓帆

**黃卓帆**（洋文：**Paul Wong**，）係前澳門微辣旗下嘅一個藝人。佢喺大學時期已經有拍戲經驗，喺一套講同性戀者嘅微電影「徊・憶」入面做男主角， 呢套微電影喺YouTube平台已經有超過410萬點擊率。

佢同時熱衷於戲劇，所以有好多舞台演出經驗。亦都因為咁佢喺2017年加盟微辣，加上佢有嘅逆天大長腿、深邃電眼、冧到爆嘅笑容、天使嘅面孔，韓風暖男嘅Oppa形象，令佢俘虜咗唔少少女嘅心，畀人讚係微辣最靚仔嘅人。之後佢希望突破自己，放低「靚仔」嘅包袱去做其他角色，其中因為好多次都做一啲畀人戴綠帽嘅角色，而令佢「綠帽王」呢個形象深入民心。 佢喺微辣嘅男性螢幕情侶係李宇軒，女性螢幕情侶係李熙媛。

## 拍過嘅戲
*2015年 微電影《徊・億》
*2017年 網絡劇《辣辣地》
*2019年 電影《恭喜八婆》
*2019年 微電影《瞓身一擊》
*2020年 電影《家有囍事2020》客串

## 攷

## 出面網頁
*
*
*
*
侯友宜

**侯友宜**（）係中華民國政治人，新北市現任市長，中國國民黨籍。

## 就任新北市市長期間事件
佢喺2022年11月當選成為新北市市長，但半年後就帶職參選。另外，佢任內亦曾經發生新北市幼兒園餵藥案。

## 選舉紀錄

## 參考

## 出面網頁
耳蝸

**耳蝸**（**Cochlea**）係耳嘅一個結構，位置喺內耳入面。因為佢同蝸牛殼嘅形狀好似，所以畀人叫「耳蝸」。耳蝸亦係聽覺系統嘅組成部分。佢中間嗰部分係哥蒂氏器（Organ of Corti、spiral organ），入面嘅毛細胞係負責將嚟自中耳嘅聲波轉做相應嘅神經信號，然後傳畀個腦去做下一步。耳蝸上面亦有三條叫半規管（semi-circular canal）嘅嘢，當個頭郁嗰陣用嚟平衡。

## 出面網頁
*耳蝸（cochlea）
傅崐萁

**傅崐萁**（客家話：Fu Kunˊ Kiˇ；1962年5月8日—），係客家裔嘅臺灣人，中華民國嘅政治人物，屬於中國國民黨，依家係立法委員、中國國民黨立法院黨團嘅總召集人，仲有中國國民黨中央委員會政策委員會嘅執行長。佢之前做過花蓮縣縣長，仲有擔任過親民黨立法院黨團嘅總召集人，因為長期擔任花蓮縣縣長，所以有個「花蓮王」嘅稱號。佢老婆而家係花蓮縣縣長徐榛蔚，曾經因為假離婚同炒股被判刑。因為傅崐萁夫婦先後當選花蓮縣縣長，佢哋領導下嘅花蓮縣政府仲有個「傅家王朝」嘅外號。

## 事件

### 面臨罷免
喺2025年初，佢被當區選民提出要罷免，傅崐萁亦係整場罷免運動嘅焦點，但佢最終成功保住議席。

## 爭議
佢因為喺2024年率領16名藍營立委赴北京會見國台辦主任宋濤，引發爭議。

## 參考來源
感應器

**感應器**，又叫 **sensor**（），係機械一種，一部感應器會曉探測某啲事件或者環境改變嘅機械，而且仲識將佢探測到嘅嘢以某啲訊號嘅型式，傳去某啲電子架生嗰度。

到咗廿一世紀，感應器係好多機械當中都會用到。日常生活常見嘅例子就有𨋢嘅掣（會對人手施嘅壓力有反應，並且將訊號傳去架𨋢嘅控制器嗰度）以及簡單嘅開關（會對人手施嘅壓力有反應，並且將訊號傳去部機械嘅控制器嗰度）；另一方面，科研上又會用多種嘅感應器，用感應器量度要研究嘅變數，並且用呢啲資訊驗證佢哋想驗證嘅假說同理論。

## 基礎概念

一個感應器要具有某啲曉隨「要量度嘅物理量變化」嘅部份，再將呢個部份嘅物理性質轉化做訊號傳出去。想像一個簡單嘅例子說明：有個感應器，要嚟量度溫度（想要量度嗰個物理量）；個感應器當中有個容器，容器裝住一種液體，而打前嘅科研經已引證咗，呢種液體嘅電阻會隨住溫度而變化（曉隨要量度嘅物理量變化），而且個感應器喺個容器兩邊駁咗電線；所以當溫度起變化，啲液體嘅電阻會變化，令到通過個容器嘅電流數值（訊號）跟住出現變化－假設溫度、種液體嘅電阻值、以及股電流之間有一柞已知嘅方程式表達出嚟：

:R_l = \beta T；R_l 係種液體嘅電阻，T 係溫度，\beta 係靠之前實驗搵到嘅一個常數。
:I = \frac{V}{R_l + R_0}（根據歐姆定律）；
::R_0 係股電流通過嘅其他部份嘅電阻（股電流唔淨衹會經過啲液體；假設呢個數值已知），V 係通過個感應器嘅電壓（呢個數值可以輕易量度），I 就係個感應器出嗰股電流。

喺呢個情況下，觀察者就有得靠睇個感應器出嘅電流嘅數值 I，得知個感應器度到嘅溫度 T 係幾多。

一個感應器嘅**敏感度**係指佢輸入每單位變化會引致輸出起幾多變化－反應咗個感應器有幾「敏感」。舉個例，有個溫度計，佢探測到嘅溫度每升攝氏 1 度，個計入面啲液體就會升高 1 厘米，而呢個溫度計嘅敏感度就係 1 厘米每攝氏度（1 cm/°C）。

## 量度誤差
喺工程學上，一個理想嘅感應器有三大特徵：
*佢對要量度嘅物理量敏感度有返咁上下。
*佢對佢喺應用上會撞到嘅第啲物理量敏感度低（唔會因為呢啲物理量有變化）。
*佢唔會影響要量度嘅物理量嘅數值。

## 文獻

*M. Kretschmar and S. Welsby (2005), Capacitive and Inductive Displacement Sensors, in *Sensor Technology Handbook*, J. Wilson editor, Newnes: Burlington, MA.
*C. A. Grimes, E. C. Dickey, and M. V. Pishko (2006), *Encyclopedia of Sensors* (10-Volume Set), American Scientific Publishers. ISBN 1-58883-056-X
*Blaauw, F.J., Schenk, H.M., Jeronimus, B.F., van der Krieke, L., de Jonge, P., Aiello, M., Emerencia, A.C. (2016). Let’s get Physiqual – An intuitive and generic method to combine sensor technology with ecological momentary assessments. *Journal of Biomedical Informatics*, vol. 63, page 141-149.

## 睇埋

*智能感應器
*可穿戴技術
*機械
*控制理論
*感知同感官

## 引咗
邱靖雅

**邱靖雅**（）係臺灣政治人，國立清華大學語言研究所碩士。

2010年當選第七屆新竹縣竹北市第一選區市民代表，2014年當選第十八屆新竹縣議會議員，隔年3月18號宣告加入民國黨。因為原本有意連任立委嘅黨主席徐欣瑩參選中華民國副總統，宣布退選立委，並於2015年11月21號宣佈民國黨於新竹縣選舉區提名該黨喺縣議會唯一一席議員邱靖雅，即使起步時距第九屆立法委員只淨唔夠兩個月，喺藍綠候選人夾擊下搶下六萬餘票、得票率近四分之一，喺主要經營嘅竹北市只輸畀當選人林為洲695票。

## 參考
關西鎮

**關西鎮**（臺灣客家話海陸腔：guanˋ siˋ zhinˊ；四縣腔：guanˊ xiˊ ziinˋ）係臺灣新竹縣一個鎮，喺牛欄河同鳳山溪匯流之處。南鄰尖石鄉、橫山鄉，西南接芎林鄉，西北係新埔鎮，北係桃園市龍潭區，東臨桃園市復興區、大溪區，係新竹郊區面積最大嘅平地鄉鎮。

關西舊稱鹹菜甕，日據時期改叫關西街，係受到鹹菜棚嘅「鹹菜」閩語發音（閩：Kiamtsai 客：Hamtsoi）同關西（Kansai）嘅日本話讀音相似。過去曾經係中華民國陸軍步兵第206師（威武部隊）嘅重要陣地。

鎮內以客家族群為主，約佔九成，腔調以海陸同四縣為主，關西鎮東部山區錦山里有少數泰雅族原住民居住嘅部落（馬武督）。關西鎮物產豐富，名產包括仙草、鹹菜、番茄、士多啤梨等，其中以關西仙草最出名，亦係仙草嘅重要產地，產量佔全台灣總產量嘅80%。每年亦會舉辦仙草節等活動。
新埔鎮

**新埔鎮**係臺灣新竹縣北部一個鎮，人口3萬幾，以生產稻米、柿同柿餅聞名，粄條係出名嘅客家菜。
黑裝修，紅裝飾，藍罷買，黃幫襯

「**黑裝修，紅裝飾，藍罷買，黃幫襯**」係香港一個社會運動行動，由LIHKG討論區（連登）網民發起。因應2019年《逃犯條例》修訂問題造成反逃犯條例修訂運動，過程發生好多事，造成社運升級。結果示威升級，出現暴力同埋破壞情況。

## 意思
如果遭到示威人士定性做下面「四色」中其中一種，就會有相應差別待遇：
*「黑裝修」指，建制派、香港特區政府（合稱港共）同埋被指涉事人士（例如：'''黑'''社會福建幫、港鐵（黨鐵），或包括大陸國營企業）都可能會俾人打，「裝修」可指破壞。
*「紅裝飾」指，中資或者中共國企、國私合營（合稱：'''赤'''匪）都會遭到「裝飾」，即係淋油，寫大字報，貼文宣同埋政治海報。例如商店變成「連登農場、連農場（其實指連儂牆）」。
*「藍罷買」指，'''藍'''絲帶同埋有關支持者撐警人士所有生意，都會冇示威者去幫襯，同埋會有人唱衰佢。
*「黃幫襯」指，'''黃'''絲帶同埋表明係「逆權運動支持者」旗下所有生意，都會得到歡迎。示威者會叫做「大大力懲罰」，皆因搞到伙記做到冇停手，所以叫「懲罰」。

## 發展
2019年7月，經濟日報集團石鏡泉去藍絲帶集會台上公然教唆其他人去打人。當時20號「守護香港」集會上，石鏡泉話用藤條同埋水喉通打人係一種「教仔」方法，佢重講到好深入，話要用幾粗同埋幾長，用咩力同埋打身體邊個部位。其後，石鏡泉受到集團員工同埋公會，重有社會各界批評，石最終收返「打仔論」。

其實，親建制派一班友入面好多都成日話要打要殺，例如2006年8月6號，《太陽報》專欄作家「紀曉嵐鐵筆」就發表評論對待非建制派做法係「對奸黨唔使論理只須暴打」。又如：2017年極端藍絲組織新界大聯盟舉辦嘅「革走戴耀廷吶喊大會」上，香港立法會議員何君堯講「殺無赦」，而曾樹和就話「必須殺」等恐怖主義言論。

2019年7月21號，七二一元朗襲擊發生，過程中有人影到，同埋無香港警察去阻止，有人試過報警但唔成功。自從福佬打人之後，香港出現有關針對性示威行動，最後發展成「黑裝修，紅裝飾，藍罷買，黃幫襯」現象。另外，何君堯議員本來就係新界佬，早年已被指同埋班福佬有關，2019年七二一元朗襲擊時，成班「白衣人」入面有人同何君堯講：「我福建實力，畀啲能量佢」。何即俾手指公（俾Like）對方，同埋同班白衣人喳手，何重話：「你哋係我英雄」。

同年9月中，何議員辦事處被毀。差唔多時候，16號，北角、炮台山再出現一班大陸口音白衣人打市民事件，有人自稱「福建人」。

同年10月28號晚屯門示威期間，富臨集團旗下龍門冰室海麗花園分店遭到「黑裝修行動」，俾人掟汽油彈。

不過自同年11月香港理工大學衝突之後，激進勢力元氣大傷，「黑裝修，紅裝飾」嘅行動變得越嚟越少，只係得返以建立「黃色經濟圈」做目標嘅「藍罷買，黃幫襯」嘅行動可以維持落去。

## 反應
親政府團體表明反對，香港警察話口號有「美化暴力」之嫌。中共黨媒《人民日報》話係引火自焚。中聯辦有關報紙亦大肆批判行動，話示威者會長期「亂港」，計劃行動已「地下化」。

另外，「罷鷲行動」過程中有殺錯良民例子，例如一芳水果茶。報指事後一芳得到示威者「還原」，香港總代理表示歡迎。大陸手機品牌小米雖然曾經用「五大平台，缺一不可」廣告口號，重遭到國家機器狠批「缺腦如此，無藥可救」，但最終難逃「火攻」命運。有示威網站認為可能過激，網友亦話唔破壞大陸民企，亦有人話真係「生米煮熟飯」、「煲仔飯」，「對準政權」。

2019年10月尾，有連登會員表示如果「政見唔同就要『裝修』」，覺得運動變質似「大陸文革」，有唔少人同意講法。其實，前前後後網上已經出現好多懷疑「借刀」，特指唔係上市公司就好難起底。譚仔雲南米線一直無表態，直至2019年10月26號有分店被貼上反示威標語，令媒體同埋示威者關注。連登人認為加藤屋係「黃絲」所以譚仔都一樣，認為係反日大陸人借刀殺人；亦有要求公開CCTV證明清白前會「罷賣」。譚仔Facebook貼文指係「整蠱」，有條友由鋪頭外面貼上去。

當被認定係「黃絲」後，小商店生意會被帶挈。不過亦有風險，例如藍絲報復。明星食堂龍門冰室表明撐學運後遭到破壞，有YouTuber話馬鞍山黃絲小店俾人拆爛把鎖。

示威散水後，會有趁火打劫，差人都拉唔少，大陸佬、南亞黨、香港中佬，咩賊都有。

有關活動經過爭議去到10月，香港示威慢慢變成「爆買日」行動，強調用消費建設本土主義。目的係動員大量支持者去大力幫襯「黃絲店」，行動又叫做「爆買黃店日」，有次行動又叫做「三區爆買日」等等。

## 睇埋
* 黃色經濟圈
* 五一黃金週 (香港)
* 懲罰Mee
* 反逃犯條例修訂運動常用抗議口號
* 反共
* 共產主義
* 共匪
* 列寧
* 無產階級文化大革命
* 起底
* 用《緊急情況規例條例》立《禁止蒙面規例》

## 參考

## 註腳

## 出面網頁
* 
* 黃藍商店 - Restart HK
* 全港黃藍商店有得揀！8.26 | Facebook
黃雪琴

**黃雪琴**係一個喺廣州嘅獨立記者。原先喺《新快報》同《南都周刊》度做過調查記者，關注性別、平權、官員貪污、企業污染、弱勢群體等議題。

## 職業生涯
2019年6月9號，黃雪琴參與咗香港嘅反對逃犯條例修訂草案遊行，第日就喺Matters上發表《記錄我的「反送中」大遊行》一文。人權組織「南方傻瓜關注群」消息話，佢喺6月11號試過到社交媒體發文：「因為寫了這篇文章，廣州的員警們今晚又深夜找到家裏，家人又被騷擾，父母驚恐萬分。」

## 參考

## 出而網頁
*〈記錄我的「反送中」大遊行〉
香港聖公會年曆

呢篇係聖公會喺香港同澳門嘅**[[香港聖公會]]聖人曆**同**教會年曆**嘅一啲聖日一覧。按日子分類，分為「優先聖日」、「聖日」，而其他日子而有列明嘅就係「次要節日同紀念日」。

## 優先聖日
以下聖日，較其他主日或聖日，佔優先嘅位置。並將命名日以**粗體**顯示。
***[[將臨期]]主日**。
***[[聖誕節]]**。
***[[顯現日]]**。
***大齋前三個主日**。
***[[聖灰禮儀日|大齋首日]]**。
***[[大齋期]]主日**。
***[[聖週]]**。
***[[復活節]]同後七日**。
***特禱主日**。
***同後主日**。
***聖靈降臨週**。
****'。
若有以下日子同優先聖日撞日，應順延一日。

==聖日==
命名日嘅首字以'''粗體'''顯示。
*'''聖'''[[聖士提反|士提反]]日。
*'''使'''徒[[聖若望|聖約翰]]日。
*。
*'''基'''督聖名日。
*日。
*[[聖燭節|奉獻基督於聖殿日]]。
*。
*[[施洗約翰|'''施'''洗聖約翰]]誕辰。
*聖使徒同傳福音者嘅聖日：
**'''聖'''日。
**'''聖'''日。
**'''聖'''及聖日。
**'''聖'''日。
**[[聖伯多祿|'''聖'''彼得]]及[[聖保祿|聖保羅]]日。
**日。
**[[聖雅各伯|'''聖'''雅各]]日。
**'''聖'''日。
**'''聖'''[[馬太]]日。
**[[聖路加|'''聖'''路加]]日。
**'''聖'''與聖[[猶大·達太|猶大]]。
**[[聖安德烈|'''聖'''安德烈]]日。
*[[耶穌變面|'''基'''督易容顯光]]日。
*'''希'''波的聖[[奧古斯丁]]日。
*'''聖'''[[米迦勒]]與諸天使日。
*[[諸聖日|'''諸'''聖日]]。
*'''諸'''靈日。

==聖日一覽==
===浮動日子===
*日：'''顯現日'''後主日。
*'''大齋前三個主日'''。
*'''大齋首日'''：'''復活節'''前卌六日。
*'''大齋期主日'''：'''復活節'''前二、三、四、五同六禮拜。
*春季齋期：大齋首主日後周三、五同六。
*'''聖週'''：'''復活節'''前七連日，包括'''[[棕枝主日]]'''、'''聖週一'''、'''聖週二'''、'''聖週三'''、***'、**[[耶穌受難節|救主受難日]]**同**[[耶穌受難節翌日|聖週六]]**。
***復活節**：3月21號後月圓後主日。
***復活週**：**復活節**後七連日。
***特禱日**：**復活節**後六禮拜同後三連日。
***升天節同後主日**：**復活節**後第卌日同七禮拜。
***聖靈降臨週**同夏季齋期：**復活節**後第五十日，即**[[五旬節|聖靈降臨日]]同後六連日**；當中夏季齋期係喺周三、五同六。
***三一主日**：**聖靈降臨日**後主日。
***基**督聖體寶血日：**三一主日**後周四。
*秋季齋期：9月14號後周三、五同六。
*：將臨前主日。
***將臨期主日**：**聖誕節**前連續四個主日。
*冬季齋期：12月13號後周三、五同六。

### 一月
*1月1號：**基**督聖名日。
*1月2號：及日。379年同389年。
*1月6號：**顯現日**。
*1月18至25號：基督徒合一祈禱周。
*1月25號：**聖**保羅受感化日。
*1月26號：'''聖'''提摩太及聖日。
*1月28號：聖多馬．阿奎那日。1274年。

### 二月
*2月2號：**奉獻基督於聖殿**日。
*2月23號：聖日。
*2月24號：**聖**日。

### 三月
*3月17號：愛爾蘭使徒聖柏德歷節。460年。
*3月19號：聖約瑟日。馬利亞嘅丈夫。
*3月25號：日。

### 四月
*4月21號：坎特伯里大主教聖日。1109年。
*4月23號：英格蘭主保聖人聖佐治日。304年。
*4月25號：**聖**日。

### 五月
*5月1號：**聖**及聖日。
*5月2號：聖日。
*5月9號：日。
*5月26號：首位坎特伯里大主教，日。605年。
*5月31號：日。

### 六月
*6月1號：聖日
*6月11號：**聖**日。
*6月24號：'''施'''洗聖約翰誕辰。
*6月28號：聖日
*6月29號：'''聖'''彼得及聖保羅日。64年同67年。

### 7月
*7月3號：日。
*7月11號：聖本德日。547年。
*7月25號：'''聖'''雅各日。44年。
*7月26號：及聖日。
*7月29號：聖聖、聖馬大及聖日。
*7月31號：羅耀拉的聖依納爵日。1556年。

### 8月
*8月6號：'''基'''督易容顯光日。
*8月8號：聖道明日。1221年。
*8月10號：日。
*8月11號：日。1253年。
*8月24號：**聖**日。
*8月28號：**希**波的聖奧古斯丁日。430年。
*8月29號：施洗聖約翰殉道。

### 九月
*9月3號：大聖額我略日。604年。
*9月8號：童貞女聖馬利亞日。
*9月13號：日。407年。
*9月14號：聖十架日。
*9月21號：**聖**馬太日。
*9月29號：**聖**米迦勒與諸天使日。
*9月30號：聖耶柔米日。420年。

### 十月
*10月4號：聖方濟各亞西西日。1226年。
*10月18號：'''聖'''路加日。
*10月28號：**聖**與聖猶大。

### 十一月
*11月1號：'''諸'''聖日。
*11月2號：。
*11月22號：日。
*11月23號：聖紀文日。100年。
*11月25號：日。
*11月30號：'''聖'''安德烈日。38年。

### 十二月
*12月3號：聖方濟．沙勿略日。1552年。
*12月6號：聖尼哥拉日。
*12月7號：聖安博日。397年。
*12月25號：**聖誕節**。
*12月26號：**聖**士提反日。
*12月27號：**使**徒聖約翰日。100年。
*12月28號：**嬰**孩被殺日。
*12月29號：日。1170年。

## 註

## 文獻

## 睇埋
*

曆
旺多姆圓柱

**旺多姆圓柱**（）係法國巴黎市中心旺多姆廣場上一個建築物，為紀念拿破崙奧斯特利茨戰役而建造。有44米咁高。
環球時報

《**環球時報**》係《人民日報》旗下一個國際新聞報紙品牌，同樣係中國共產黨官方媒體之分身，1993年1月喺北京創辦，有簡體中文同英文兩個版本，影響到好多中國大陸人。

《環球時報》主要持中國民族主義立場。

## 睇埋
* 《南方日報》、《南方都市報》

## 註


## 參考

## 出面網頁
*
垃圾分類

**垃圾分類**（）係將垃圾分成「可回收利用」同「不可回收」呢兩種類，一般喺生活垃圾範圍比較多。正因爲人類每日嘅日常生活都有大量生活垃圾出嚟，加上未經過分類回收再利用嘅垃圾而造成環境污染問題一直成爲環保界最熱門嘅話題之一。 

家下喺唔同國家或地區都有唔同嘅垃圾分類制度。

## 唔同國家或地區嘅情況
###### 
中國大陸從2017年3月18號開始，受到國家發展改革委同埋住房城鄉建設部制定嘅《生活垃圾分類制度實施方案》嘅影響，重計劃到2020年底基本搞到垃圾分類嘅相關法律法規同标准，重計劃喺直轄市、省會城市、計劃單列市同埋其它第一批生活垃圾分類示範城市先實施生活垃圾強制分類。直到2019年6月，包括國家住房同埋城鄉建設部在内嘅9部門印發咗通知，話到2020年，喺中國大陸啲重點城市入面必須要有垃圾分類，重要喺其它地級市至少必須有一條街道有強制垃圾分類。而垃圾分類工作直到2025年分佈到冚唪唥嘅地級市範圍。

###### 

香港自1990年代開始有自願嘅垃圾分類制度，政府響街頭設置三色回收箱去收垃圾，叫「藍廢紙、黃鋁罐、啡膠樽」，2008年修訂做「藍廢紙、黃金屬、啡塑膠」，另外有啲地方有玻璃回收箱。不過呢個垃圾分類制度一路以嚟唔係強制嘅。

###### 
日本從1950年代開始經歷咗高速嘅經濟發展之後，喺橫濱最先搞垃圾焚燒政策嚟處理生活垃圾。隨住經濟發展同生活質素提高，由於部份垃圾出現難點著同燒淨灰渣嘅問題，而產生咗「係唔係要搞垃圾分類」嘅講法。喺1990年代，政府爲咗應對日益嚴重嘅垃圾污染問題，加上有必要減少伴隨出現嘅垃圾亂倫分類現象而開始搞垃圾分類制度。
}
|}
當地嘅垃圾回收時間都有唔同。其中喺不可燃垃圾方面，有部份城市一個月回收一到兩次；而可燃垃圾一般喺每個禮拜出現一到兩次拎出去島垃圾處理廠做焚燒處理。而垃圾處理廠一般唔收有害垃圾。

###### 
喺西德政府时期，1961年成立咗負責專門搞垃圾分類工作嘅機構，即使係1990年兩德統一之後都一樣繼續搞。當地亦搞咗一套比較成熟嘅垃圾分類制度：

## 註


## 攷

類:環境保護
類:循環再造
類:廢棄物收集
類:廢物處理
譚嗣同

**譚嗣同**（），字**復生**，號**壯飛**，齋名**莽蒼蒼齋**係大清晚年嘅思想家，戊戌六君子其中一位，湖南長沙瀏陽人，出身世家。。戊戌變法失敗被處決。

佢同陳三立、譚延闓並稱「湖湘三公子」。

## 生平
### 早年
清朝同治四年農曆二月十三日（公元1865年3月10號），譚嗣同生於北京宣武城南孏眠胡同家邸。佢老竇譚繼洵係朝廷官員，做過戶部郎中、甘肅道台、湖北巡撫等職。

譚嗣同五歲讀書，十五歲學詩，二十歲學文。

### 提倡新學

### 維新運動

## 著作
*《仁學》

## 紀念建築

* 湖南省瀏陽市譚嗣同故居
* 北京譚嗣同故居

## 註

## 參考

### 書
*

;書
* 張灝：《烈士精神與批判意識——譚嗣同思想分析》（桂林：廣西師範大學出版社，2004）。
* 楊廷福：《譚嗣同年譜》

## 出面網頁
肥龍過江 (2020年電影)

《**肥龍過江**》（英文：**Enter the Fat Dragon**），係2020年上畫嘅港產片，由甄子丹、周勵淇、王晶、毛舜筠、竹中直人主演，谷垣健治執導。電影係翻拍1978年洪金寶主演嘅同名作品。

## 出面網頁
*
小Q

《**小Q**》（英文：**Little Q**），係2019年上畫嘅港產片，由任達華、梁詠琪、郭晉安、楊采妮、林文龍、羅子溢、袁澧林主演，羅永昌執導。電影係改編日本小說《導盲犬小Q》。

## 出面網頁
*
沉默的證人

《**沉默的證人**》（英文：**Bodies at Rest**），係2019年上畫嘅中港合拍片，由張家輝、任賢齊、楊紫主演，雷尼哈林執導。故仔講有班匪徒去「香港法醫中心」搶屍體。

## 出面網頁
*
綁靈

《**綁靈**》（英文：**Binding Souls**），係2019年上畫嘅港產片，由惠英紅、陳家樂、岑日珈、潘紹聰、曹佑寧主演，陳鵬振執導。電影係用廢校做背景嘅恐怖片。

## 出面網頁
*
潛行者

《**潛行者**》（英文：**Undercover**），原名《**潛龍追擊**》（英文：**Undercover Punch and Gun**），係2019年上畫嘅中港合拍片，由伍允龍、吳建豪、安志杰、馮文娟、蔣璐霞、趙慧珊、遲帥、孟佳、Aaron Aziz主演，呂冠南、譚廣源執導。電影用臥底警察做主題。

## 出面網頁
*
犯罪現場

《**犯罪現場**》（英文：**A Witness Out of the Blue**），係2019年上畫嘅港產片，由古天樂、張繼聰、宣萱、顏卓靈、姜皓文、薛凱琪主演，馮志強執導。電影用劫案做背景。

## 出面網頁
*
催眠·裁決

《**催眠·裁決**》（英文：**Guilt by Design**），係2019年上畫嘅港產片，由張家輝、張翰、秦沛、鄭則仕、金燕玲、張兆輝、李尚正、蔡瀚億、蘇麗珊、谷祖琳、郭政鴻、王浩信、艾米、董暢、駱應鈞、楊偲泳主演，劉永泰、黎兆鈞、施柏林執導。電影講用催眠去影響陪審團裁決。

## 出面網頁
*
獅子山上

《**獅子山上**》（英文：**Lion Rock**），係2019年上畫嘅港產片，由林德信、衛詩雅、朱鑑然、袁澧林主演，梁國斌執導。電影係改編自香港「包山王」黎志偉嘅事跡。

## 出面網頁
* 
* 
* 
*
未來戰士：黑暗命運

《**未來戰士：黑暗命運**》（*Terminator: Dark Fate*）係一部2019年美國科幻動作電影，由Tim Miller做導演，David S. Goyer、Justin Rhodes同埋Billy Ray編劇。套戲係未來戰士系列嘅第六部電影，占士金馬倫話呢套係1991年電影《未來戰士續集》嘅直接續集。主演係Linda Hamilton、阿諾舒華辛力加。
電腦視覺

**電腦視覺**（）係人工智能嘅一個子領域，涉及科學家嘗試教電腦做人類視覺系統做到嘅工作－電腦視覺涉及研究教電腦由睇到嘅影像當中分辨睇到啲乜嘢物件、判斷周圍物件嘅位置（呢種技術對自駕車嚟講好有用）、以至認人樣等等。

## 細分任務
電腦視覺因爲係模擬成個視覺系統，所以都分得成好多子任務，互相之間嘅相關性都幾大但有唔同嘅任務要求。圖像分類（image classification）係一個比較基礎嘅任務類型，要求喺畀定嘅語義標籤（semantic labels）列表之下，電腦識逐張逐張幫一堆圖片正確噉加標籤嚟分啲圖片落到啱嘅類。呢項工需要電腦克服到一種語義鴻溝（semantic gap），因爲電腦攞到嘅淨係得啲像素值，之但係要從啲數字得返一啲圖片本身嘅特徵，仲要克服角度、光影、變形、環境揞影（occlusion）、背景混雜（background clutter）、個類型本身嘅各種變體嚟畀返啱嘅標籤畀幅圖。喺呢個基礎上有分類並定位（classification plus Localization）任務，嚟唔單止幫圖片分類，仲要確定圖片裏便嘅物體具體係喺圖片嘅邊笪埞；仲有姿態估計（pose estimation），由圖片當中一啲關鍵點嚟畀出譬如人嘅姿態骨架圖。進多一步，要喺一幅圖當中識返一件或者幾件嘢，就要涉及物體檢測（object detection）。如果唔單止係識別同埋定位圖片啲嘢，而仲要幫啲嘢分、畫出啲像素嘅具體範圍，就有按大類（分開屋、車、人……）分柵嘅語義分柵（semantic segmentation）同埋分嗮每件嘢（人甲、人乙、車甲……）嘅實例分柵（instance segmentation）呢啲任務。而到視覺信息理解結合埋自然語言處理嘅層面，有任務似描述生成（captioning）、即幫啲圖片抑或圖片當中嘅嘢（用到物體識別）生成一條簡要描述，同埋視覺問題回答（visual question answering）、即畀一幅圖同埋一個題目等電腦揀出抑或畀出啱嘅答案嘅。

## 例

### 事先處理
電腦視覺程式會由某啲型式嘅光感應器嗰度得到訊號，再將訊號轉化做電腦記得住嘅碼。舉個例說明，喺用紅綠藍色彩模式（RGB model）將一幅圖存入去佢嘅記憶體嗰陣，部電腦會記住 [207, 229, 78], [141, 159, 138]...]</math> 噉嘅一系列數字，每組數字有三個數，每個最細係 0 最大係 255，第一個數代表嗰一點有幾多紅（R），第二個數代表嗰一點有幾多綠（G），而第三個數代表嗰一點有幾多藍（B），而成串嘢當中有 <math>n</math> 組「每組三個數」嘅數－<math>n</math> 就係幅圖嘅象素；最後形成一個[矩陣，令到部電腦可以記住幅圖嘅樣。

### 運算方法
喺做咗事先處理（preprocessing）之後，影像數據就可以用好多演算法嚟處理。想像一個人工神經網絡（artificial neural network），一個簡單嘅前饋人工神經網絡分若干層，每層有若干粒人工神經細胞（artificial neuron），每粒人工神經細胞都有個數值，個數代表佢嘅*啟動程度*（activation level），而每粒神經細胞嘅啟動程度嘅數值都有條式計，呢條式包括咗喺佢之前嗰啲神經細胞嘅啟動程度，即係話個程式會有一條類似噉樣嘅算式：

:t = W_1 A_1 + W_2 A_2...；

喺呢條式當中，t 代表嗰粒神經細胞嘅啟動程度，A_n 代表其他神經細胞當中第 n 粒嘅啟動程度，而 W_n 就係其他神經細胞當中第 n 粒嘅權重（指嗰粒神經細胞有幾影響到 t 嗰粒神經細胞嘅啟動程度）。所以當一粒人工神經細胞啟動嗰陣，會帶起佢後面啲人工神經細胞跟住佢啟動－似十足生物神經網絡入面嗰啲神經細胞噉。最前嗰層有 ni 粒細胞，每 i 粒細胞代表幅輸入圖像嘅像素嘅色水，而最後嗰層有一粒細胞，呢粒細胞有兩個可能數值，1（陽性）同 0（陰性）。

### 機械學習
跟住研究者要個網絡做學習：個研究者走去搵柞數據返嚟－呢柞數據就係所謂嘅*訓練集*（training set）；呢個訓練集會包括咗一連串嘅輸入個案，每個個案都係一幅影肺嘅 X 光片，而已知啲個案當中邊個有肺癌邊個冇；跟手個研究者就可以將個訓練集嘅數據入落去個神經網絡做輸入，等部電腦計出喺每一個個案入面，個神經網絡俾出嚟嘅輸出（即係佢對「呢幅 X 光片個人係咪有肺癌」嘅診斷）同正確嘅輸出值有幾大出入，跟手事先編寫好嘅學習法則就會按照呢啲落差值計吓啲權重要點變，先可以令到個神經網絡俾出更準確嘅答案。如是者，喺個神經網絡運算過大量嘅個案之後，佢嗰啲權重等嘅參數就會有所改變，變到更加能夠計到正確嘅答案－個研究者就可以攞呢個神經網絡嚟去做將來嘅肺癌診斷。呢種用電腦視覺做醫療診斷嘅做法喺廿一世紀醫學上經已取得咗相當嘅成功。

## 睇埋
*機械感知
*視知覺
*對極幾何
*混合物模型

## 攷

## 拎
*USC Iris computer vision conference list.
*Computer vision papers on the web A complete list of papers of the most relevant computer vision conferences.
*Computer Vision Online News, source code, datasets and job offers related to computer vision.
*Keith Price's Annotated Computer Vision Bibliography.
*CVonline Bob Fisher's Compendium of Computer Vision.
藝術心理學

**藝術心理學**（）係藝術同心理學嘅交叉領域，用心理學嘅科學方法研究人喺欣賞同創造藝術品嗰陣人腦當中發生啲乜過程。

## 基本

## 睇埋
*音樂心理學
新屋嶺扣留中心

**新屋嶺扣留中心**（），係香港警察一間扣留中心，喺新界北區文錦渡新屋嶺。

嗰度原來主要用嚟扣留非法入境者。2019年香港爆發反送中運動，香港警察喺8月到9月將多個示威者拉去新屋嶺扣留中心扣留，期間傳出多宗對警方對示威者施虐甚至性侵嘅指控，。香港特首林鄭月娥喺9月底聲稱香港警察已經決定唔再用新屋嶺扣留中心扣留示威者，但本土研究社揭發香港政府已經撥款19億港幣畀香港警察，企圖喺新屋嶺扣留中心一帶起類似新疆集中營，面積廣達19公頃嘅集中營設施。

## 參考
新屋嶺

**新屋嶺**（），係香港新界北區一笪地方，近住深圳邊境，喺西北冇幾遠就係文錦渡管制站。

嗰頭嘅新屋嶺扣留中心因為喺2019年被用嚟扣押反逃犯條例修訂運動被捕者而廣為人知。。九龍巴士73K線嘅文錦渡巴士總站都係喺新屋嶺。

## 參考
聽覺

**聽覺**（）係對聲嘅感知過程：耳嘅耳蝸會對聲起反應，會按自己接收到嘅聲嘅特徵向個腦處理聽覺嘅區域射訊號，話俾個腦知自己聽到乜。

## 聽覺基礎

人類嘅聽覺感官位於個頭嘅兩側。外耳顧名思義係耳仔最外邊嗰忽，包括下圖 gg 同以外嘅結構。外耳個形狀有少少似一個漏斗噉，會將接收到嘅聲「引導」入去耳仔嘅內部，令到人類更加能夠聽得出啲聲波「係由邊度嚟嘅」，亦起到放大接收到嘅語音嘅作用。除此之外，外耳亦都有助保護耳仔內部啲嘅結構，例如外耳嘅毛就能夠阻擋環境入邊嘅塵。

中耳嘅主要結構包括耳膜（下圖 tf 個位）、聽小骨（人體最細嗰三嚿骨；下圖嘅 h a 同 s）同埋耳咽管（下圖 ot 個位）等等。聲涉及咗介質粒子（介質粒子通常會係空氣）嘅振動，耳膜一接觸到聲波就會振動，帶動埋聽小骨一齊振，同時耳咽管會一路保持耳內同耳外嘅壓力大致相同。

內耳顧名思義係耳仔最入嗰忽，包括咗耳蝸（最裡邊螺旋噉形嗰嚿）。耳蝸唔大，得嗰大約 35 mm 咁長。耳蝸入面有一個特別嘅器官—柯蒂氏器，柯蒂氏器內有特別嘅感官神經細胞，呢啲細胞表面有細細條嘅毛，啲毛能夠對耳膜嘅振動起反應，將感受到嘅嘢（例如係振動頻率有幾高）傳上去個腦嗰度。

## 音高感知

一吓聲嘅音高取決於吓聲嘅頻率有幾高。

如果一吓聲嘅頻率高－例如 880 Hz，聽嘅人會覺得吓聲「高音」，而相反如果一吓聲嘅頻率低－例如 55 Hz，聽嘅人會覺得吓聲「低音」，呢一點可以由反覆多次做嘅實驗證實。

嚴格嚟講，音高係指振動頻率經過人腦嘅處理所形成嘅感受：頻率係一樣由聲波具有嘅客觀特性，研究者可以齋靠客觀嘅方法嚟量度一吓聲嘅頻率；相比之下，音高就一般係指緊一個人對於「聽到嗰吓聲嘅頻率係幾多左右」嘅**[[主觀]]感覺**，而呢股感覺經過咗感知嘅過程（音高感知）；舉個具體啲嘅例子，假設有班受試者，佢哋都識音樂而且响音樂知識上程度相約，實驗表明，如果研究者攞住一吓聲，俾班受試者遂個遂個去聽，唔同受試者對「吓聲有幾高」嘅判斷可以唔同，而呢啲判斷可能會（例如）受年齡影響，隨住一個人衰老而變得冇咁準－呢啲噉嘅研究就表示，就算頻率唔變，「對吓聲有幾高嘅感覺」都可以唔同，所以音高呢家嘢係有些少主觀性嘅。即係話：

## 腦部相關

神經科學研究表明，顳葉上側、後側、同外側等多個部份都參與高層嘅聽覺訊息嘅處理。耳仔會將收到外界訊息傳送到去顳葉嘅主要聽覺皮層嗰度，主要聽覺皮層會係噉咦處理吓啲訊息，並且初步噉將啲訊息詮釋同歸類（例如聽到某啲聲之後初步噉斷定啲聲係語言定係第啲類型嘅聲），然後塊主要聽覺皮層就會將唔同類嘅聽覺訊息傳去唔同嘅次要聽覺皮層嗰度－呢啲次要聽覺皮層係一啲專化咗、淨係處理某啲特定聽覺訊息嘅腦區，例如布諾卡區就係位於顳葉上少少嘅一個腦區，專門處理語言相關嘅訊息（研究顯示，布諾卡區病變會搞到個病人明明聽覺同聲帶冇問題，都講唔到嘢）。

## 睇埋
*視覺
*語音學

## 註釋

## 參考

## 歐詞
廣州市政府

**廣州市政府**，係由中華民國國民政府時期始，喺廣州市建立起嘅最高地方行政機構。民國14年（1925年）7月4號由廣州市政廳改組，先後直屬廣州、南京國民政府管轄。

## 沿革

民國7年（1918年）10月22號先成立咗「廣州市政公所」，31號改咗叫廣州市市政公所，係廣東省負責管理廣州市政嘅專門機構，行政區劃上廣州仲由歸番禺、南海兩縣管轄。民國10年（1921年）2月15號廣州正式設市，開創咗中華民國嘅都市建制嘅先河。「廣州市政廳」成咗廣州市嘅行政機關，下設教育局等6局及總務科。

民國14年（1925年）7月4號廣州市政廳改組成「廣州市市政府」。民國18年（1929年）10月，廣州市改叫廣州特別市，直屬國民政府，廣州市政府喺第年1月15號改名「廣州特別市政府」；同年8月18號改返「廣州市政府」，係廣東省轄市。民國27年（1938年）10月21號，日軍侵佔廣州，廣州市政府先後撤去咗廣東省廣寧縣、廣西省懷集縣（而家歸屬廣東省）、廣東省興寧縣。民國34年（1945年）8月光復後，廣州市政府返到去廣州市原址辦公。民國36年（1947年）7月1號，廣州市再次改成行政院轄市。直至民國38年（1949年）10月14號，中國人民解放軍進入廣州為止。

## 創始情況
首屆市長孫科係孫文之子，係美國加州大學市政科畢業生；市政廳屬下工務、衛生、教育、公安、財政、公用六局，局長三人係美國留學生，兩人係日本留學生，一人係法國留學生，所以時人評價市府係「洋化機關」。市政廳一般職員中都有20幾人有西方大學教育背景，政府中受過中高等教育嘅就佔有89%。因此時人話：「廣州市長局長，盡留學專門家，其他職員有專門學識者至百分之八十以上，其汲引新人才，可謂至矣」。

## 機構發展歷程

民國14年（1925年）市政府成立時，下轄公安、財政、衛生、教育、工務5局，設有秘書及總務科。公用局撤銷後，啲職權由財政、工務兩局分別接手。

民國15年（1926年）6月11號，工務局電話所改做市政府直屬機構。8月2號成立咗「廣州市土地局」。10月1號成立咗「廣州市政府印刷所」。

民國16年（1927年）1月31號，廣州市電話所劃歸交通部管理，6月8號畀返廣州市政府管理；同月成立咗「廣州市市政府購料委員會」。7月8號開返市公用局，市電話所畀渠管埋。10月1號「廣州市立銀行」正式開業。10月10號，市政府印刷所同廣州市土地局下屬嘅土地日報社合埋成咗「廣州市政日報社」，係市政府嘅直轄機構。12月1號成立咗「廣州市政廳調查統計委員會」。12月8號成立咗「廣州市公益局」；同月市政府購料委員會停止辦公。

民國17年（1928年）1月7號撤銷咗市公益局、市政廳調查統計委員會。1月17號市政府購料委員會恢復辦公。7月市政日報社改成「廣州日日新聞社」。11月1號，普濟三院、市立貧民教養院、市立盲人學院合埋一齊做「廣州市貧民教養院」，係市政府嘅直轄機構。呢個月仲成立埋「廣州市市營事業經理專員辦事處」。12 月成立咗「廣州市城市設計委員會」。

民國18年1月10號，成立咗「廣州市自來水管理委員會」，將自來水公司交由呢個委員會管理。7月1日成立咗「廣州市政府審核委員會」。8月1號，成立咗廣州市自動電話管理委員會。9月1號，市政府改組內部機構，撤銷咗總務科，分設第一、第二科。9月11號，成立咗「廣州市社會局」，市貧民教養院交由社會局管轄。12月31號，廣東交涉署撤銷，由市政府接管辦理廣州市對外交涉、發放護照等事務；同日，市政府審核委員會、廣州市城市設計委員會都撤銷埋。

民國19年（1930年）8月11號，政府為整頓廣州電力公司，成立咗廣州特別市電力整頓委員會，隸屬市政府。12月撤銷咗市營事業經理專員辦事處。

民國20年7月30號成立咗廣州市政府協助地方自治委員會。呢個月撤銷咗市政府購料委員會。

民國21年2月，廣州市城市設計委員會重新搞返。3 月1 號，廣州市政日報社改叫廣州市民日報社。7月8日，撤銷咗廣州市電力整頓委員會，改成立市電力管理委員會。

民國22年6月1號，撤銷咗市自來水管理委員會，改成立廣州市自來水管理處。9月，廣州市城市設計委員會改組成廣州市設計委員會。

民國23年1月12號，成立咗廣州市辟路審定委員會，同市設計委員會合署辦公。4月21號，市電力管理委員會改成廣州市電力管理處。10月成立咗廣州市土地徵收審查委員會。

民國25年1月16號成立咗廣州市市營事業審核委員會。8月10號，撤銷市公用局，市工務局接管業務。8月14日，撤銷市教育局，市社會局接手業務辦理。9月16日整返市政府購料委員會。9月23號，市自動電話管理委員會改成廣州市電話管理處。10月成立咗廣州市政府保甲編查處。11月成立咗廣州市無軌電車籌備委員會。12月1日成立咗廣州市交通管理處。

民國26年6月，市土地局改叫廣州市地政局。

民國27年10月21號，市政府撤至廣東省廣寧縣、廣西省懷集縣，設市政府保管委員會負責保管財物，其他機構均名存實亡。

民國34年光復後，9月18號市政府返到咗廣州市原址辦公，所屬機構陸續恢復，計有：市社會局、市警察局、市財政局、市教育局、市地政局、市工務局、市公用局、市衛生局、市自來水管理處、市電力管理處、市自動電話管理處、市銀行；市政府內設機構有：秘書處、民政處、參事室、會計室、統計室、人事室。

民國35年3月1號。根據當局新嘅組織規程及編制，市政府增加咗廣州市政府軍事科；市政府民政處改成市政府民政科；撤銷市教育局、市公用局，市工務局、市社會局分別接手啲業務辦理。6月14號搞返咗市教育局。7月，成立咗廣州市政府田糧科；市電力管理處、行政院資源委員會合組廣州電廠。下半年仲成立埋廣州市稅捐徵收處、廣州市政府設計考核委員會。

民國36年7月1號，廣州市再次改成行政院轄市，市政府所屬各機構唔變。10月1號設返市公用局；撤銷咗市政府軍事科、市政府民政科，成立咗廣州市民政局；市稅捐征收處改由市財政局管理；撤銷咗市政府田糧科。

民國37年6月11號，市政府秘書處第三科擴組成廣州市政府新聞處；市政府會計室改做廣州市政府會計處。

## 歷任廣州市政府市長

## 參考

類:廣州政治史
廣州政府

**廣州政府**可以指：
;市政府
*廣州市人民政府，中華人民共和國管治廣州嘅政府機關
*廣州市政府，中華民國管治廣州嘅政府機關
;軍政府
*護法軍政府，1917年到1921年用廣州做首都嘅軍政府
*廣州中華民國政府，1921年到1922年用廣州做首都嘅軍政府
*中華民國陸海軍大元帥大本營，1923年到1925年用廣州做首都嘅軍政府
*廣州國民政府，1925年到1926年用廣州做首都嘅軍政府，之後先後遷都武漢同南京，最後國民革命軍北伐成功統一大陸地區
阿列卡同帕利拿哥達大區

**阿列卡同帕利拿哥達大區**（Región de Arica y Parinacota），係智利其中一個大區，首府阿列卡。
安托法加斯塔大區

**安托法加斯塔大區**（Región de Antofagasta），係智利其中一個大區，首府安托法加斯塔。
瓦爾帕萊索大區

**瓦爾帕萊索大區**（Región de Valparaíso），係智利其中一個大區，首府瓦爾帕萊索。
聖地亞哥都會大區

**聖地亞哥都會大區**（Región Metropolitana de Santiago），係智利其中一個大區，首府聖地亞哥。
阿勞卡尼亞大區

**阿勞卡尼亞大區**（Región de La Araucanía），係智利其中一個大區，首府提木哥。
奧伊金斯將軍解放者大區

**奧伊金斯將軍解放者大區**（Región del Libertador General Bernardo O'Higgins），簡稱**奧伊金斯大區**，係智利其中一個大區，首府蘭卡瓜。
麥哲倫同智利南極大區

**麥哲倫同智利南極大區**（Región de Magallanes y de la Antártica Chilena），簡稱**麥哲倫大區**，係智利其中一個大區，首府潘他阿里拿斯。
台灣大哥大

**台灣大哥大股份有限公司**（英語：Taiwan Mobile Co., Ltd.，縮寫：TWM，簡稱台灣大哥大、台灣大、台哥大），係台灣第二嘅電信服務企業。由富邦集團投資經營，擁有全區WCDMA（3G）以及LTE（4G）頻率執照。

## 出面網頁

*台灣大哥大
梁粉

**梁粉**（縮略自：**梁振英嘅粉絲**）係一個香港政治術語，泛指堅定支持梁振英嘅支持者，佢哋嘅表現亦明顯帶有強烈而極端嘅個人崇拜情緒，生活政治化。

## 被外界視為梁粉嘅公眾人物
* 張震遠：前行政會議成員，因為串謀詐騙同欺詐喺2020年被判入獄。 
*羅范椒芬：曾經喺第4屆香港行政長官選舉為梁振英助選，但曾被多次指控干預學術自主，亦被指喺反修例運動期間散播謠言。 
* 屈穎妍：資深傳媒人，多次公開寫文為梁振英保駕護航，但曾經被學者質疑其身不正，發表假新聞同仇恨言論，令香港嘅政治兩極化加劇。 
* 陳玉娥：曾經喺一場立法會電視論壇，話「CY就係太完美」力撐梁振英，又話「就算全世界放棄梁振英，我都唔會放棄佢」，俾香港01稱為「超級『梁粉』」，多次參選立法會都輸咗。喺政府未經港人同意收緊選舉制度門檻後，佢喺2021年香港立法會選舉連閘都入唔到。

## 曾經被視為梁粉但後來變成梁振英批評者嘅人
* 劉夢熊：曾經被視為梁振英喺第4屆香港行政長官選舉獲勝嘅功臣，但其後指控梁振英違反承諾而反面。

## 參考
新舊黨爭

**新舊黨爭**係北宋神宗熙寧二年（1069年），因執行王安石變法所引發嘅一場黨爭。

宋神宗力圖改革宋仁宗慶曆新政以來留低嘅弊端，拜王安石為宰相，開以新政，叫做王安石變法。新政雖切中時弊，但實行上出咗啲問題，而且得罪朝中保守派大臣嘅既得利益，受到舊黨極力反對。舊黨中唔少有影響力嘅人物，如韓琦、司馬光、歐陽修、蘇軾等，王安石唯有晉用呂惠卿、曾布、章惇及韓絳等新人，予以抗衡。

黨爭最初因為政見唔同而起，後來演變成排除異己嘅奪權之爭。新黨支持王安石嘅新政，舊黨反對新政。兩派官吏互相攻擊，黨爭期間變法時興時廢，一得勢就貶斥另一派士大夫。王安石同司馬光死後，黨爭依然持續。最終新黨因皇帝支持而贏咗，但造成北宋政局唔穩定，都對北宋嘅政治產生頗大影響。先後持續五十幾年，最終導致北宋滅亡。

## 經過
最初爭論只係書生意氣之爭，司馬光批評王安石變法嘅理由之一係南人唔可以當政，曾輕言：『閩人狡險，楚人輕易，今二相皆閩人，二參政皆楚人，必將引鄉黨之士，天下風俗，何由得更淳厚！』由於新、舊兩黨更迭執政，王安石曾兩度退職，新政時行時廢，臣民無所適從。

元豐八年（1085年）三月，在位十八年嘅宋神宗病逝，宋哲宗即位，喺宣仁聖烈皇后主導下，以司馬光專權，因帶有個人情緒嘅報復，致力於盡罷新法，所謂「元祐更化」，恢復「祖宗舊制」，前後歷時九年，呢個時期改革派人士幾乎全招迫害貶職。蔡確、章惇等被貶至嶺南（今廣東一帶），開啟北宋貶官至嶺南嘅先例。

元祐元年（1086年）王安石同司馬光相繼病逝，守舊派繼續掌握大權，黨爭仍無止息，朝廷分裂成正反兩黨，得勢舊黨又分成三派：

*元祐黨人-得勢-反對變法
**朔黨（朔學）-劉摯、梁燾、王岩叟、劉安世
**洛黨（洛學）-程明道、程伊川（二程）、朱光庭、賈易
**蜀黨（蜀學）-蘇東坡、蘇潁濱、呂陶、上官均
*熙豐黨人-失勢-支持變法

洛黨朱光庭、賈易等攻擊蘇軾誣衊宋仁宗不如漢文帝，宋神宗不如漢宣帝，以為係對先皇不敬。呢個時候呂陶、上官均挺身而出為蘇軾辯護，史稱蜀洛黨爭。到呢個時候黨爭只淪為意氣之爭，終使朝綱不振，政風日壞。

元祐九年（1094年），宣仁聖烈皇后病逝，宋哲宗親政，章惇入汴京，拜尚書省左僕射兼門下侍郎，恢復宋神宗嘅新法，史稱「紹述」，意為繼承父業，除曾布為翰林學士，晉張商英為右正言。

章惇當政期間，對元祐諸臣大肆清洗，以『抵毀先帝、變易法度』嘅罪名，剝奪咗司馬光、呂公著等人嘅贈官諡號，絕大部分嘅舊黨黨人都被流放或罷黜，貶到嶺南等蠻荒地區，又企圖追廢宣仁太后，為哲宗所止。但喺公家事務上，章惇甚為正派，未曾以官爵私其親信。

宋徽宗即位後，臨朝聽政嘅向太后將章惇則以罪貶逐於外，改用韓忠彥、曾布為宰相，試圖化解黨爭，但黨爭已經係無可化解。徽宗親政後，起用蔡京，恢復新法，但係蔡京奸到出汁，同太監童貫等勾結，立「元祐黨人碑」，將司馬光等309人定為奸黨，碑上有名者同佢哋子孫永遠冇得做官，皇家子女亦不得同名單上諸臣後代通婚；結果忠良盡去，國事不堪聞問，加速北宋覆亡。

## 影響
余英時講：『黨爭係宋代士大夫政治文化中一個重要嘅構成部分。』，又講『喺熙寧變法以前，皇帝係超越於黨爭之上嘅；但喺神宗同王安石「共定國是」以後，皇帝事實上已經同以宰相為首嘅執政派聯成一黨，唔再具有超越嘅地位。』。

## 參考

## 睇埋
* 黨錮之禍
* 牛李黨爭
* 慶元黨禁
* 東林黨爭
* 南北黨爭
寶路狗糧

**寶路狗糧**（）係起源自英國嘅寵物狗糧牌子，家陣屬美國瑪氏旗下。
## 睇埋
*偉嘉貓糧
龍門 (球場)

**籠門**，誤寫做**龍門**，係球類運動比賽場地内設置喺兩邊嘅長方形框架，由左右兩條垂直嘅門柱同連接兩條門柱嘅橫楣組成，籠門後面通常都有網。會用籠門嘅比賽包括有：足球、曲棍球、手球、水球、冰球等，每射一球入籠門就得一分，比賽時間完結之後得分較多嗰隊就為之贏，如果兩隊分數一樣就打和。

## 足球
籠門嘅位置喺底線上嘅中央位置。籠門由左右兩條垂直嘅門柱同連接兩條門柱嘅門楣組成。兩條門柱內邊緣距離要係7.3米（8碼），門楣嘅下邊緣就距離地面2.44米（8呎）。籠門後面通常設有網，但球例並無規定一定要有。喺青少年、元老、殘障人仕、草根足球賽事（低組別賽事），可以根據佢哋嘅意願，選擇性修改門柱之間闊度同由地面至球門橫楣底嘅高度。

## 註

## 參考
有神論

**有神論**（）係一種宗教哲學觀點，肯定神係存在嘅。基督教、伊斯蘭教、佛教、印度教、道教等等都係有神論，只係對神嘅解釋同理解各有不同。
基督徒理神論

**基督徒理神論**（**Christian deism**）係一種源自基督教嘅宗教哲學觀點，指一個認同耶穌嘅道德教誨、但唔認為佢有神性嘅理神論觀點。
美國開國元勛

**美國開國元勛**（**Founding Fathers of the United States**）係一班聯合北美十三州，令到美國得以開國嘅領袖。

美國開國元勛包括咩人有唔同版本，其中一個主流版本係約翰亞當斯、富蘭克林、亞歷山大咸美頓、約翰傑伊、湯瑪斯傑佛遜、占士麥迪遜、佐治華盛頓一共七位。
宇宙論證

**宇宙論證**（**cosmological argument**）係宗教哲學上用嘅一種論證，認為思考宇宙起源嘅問題可以自然噉推導出「某啲型式嘅造物主存在」呢一點。
Popo

**popo**可以係：
*一個對香港警察嘅貶稱，聽落似狗名，源自英文「police」頭一個音節。
*網易POPO嘅簡稱——為即時通訊軟件。
微調宇宙

**微調宇宙**（；英文：**fine-tuned universe**）係宇宙論證嘅一種。根據呢種觀點，物理學上嘅發現指出咗，宇宙入面有好多物理常數嘅數值都係啱啱好令到宇宙適合生命存在嘅，而呢啲物理常數嘅數值衹要郁（例如） 0.001% 都會令到宇宙唔適合生命存在。舉個例子說明，物理學家模擬過，強作用力（strong force）衹要勁多 2%，就會影響到氫嘅核聚變作用，搞到太陽冇能力發光發熱維持地球上嘅生命。根據相信微調宇宙觀點嘅人，呢啲物理數值之所以會啱啱好適合生命存在，冇乜可能純粹嘅巧合，一個比較合理嘅解釋係，宇宙由某啲高層次嘅智能所創造，而呢個智能特登喺設計宇宙嗰陣將呢啲物理常數設到啱啱好適合生命存在。於是就可以推導出一點－造物主存在，而且佢想要宇宙有生命。

## 攷
泛理神論

**泛理神論**（**pandeism**）係一種結合咗理神論同埋泛神論－泛神論係指相信「宇宙同上帝係同一樣嘢」嘅宗教哲學觀點。泛神論同泛神論唔同嘅係，泛理神論偏向於自然神論，強調自然就係神嘅展現。而泛神論強調宇宙就係神，係一種更加神秘同神聖嘅觀點。

泛理神論嘅主要特點包括:
*宇宙即神：泛理神論認為成個宇宙就是神，冇超越於宇宙之外嘅神。宇宙本身就係一個有生命同智慧嘅整體。
*自然崇拜：泛理神論強調對自然世界嘅崇拜同敬畏，因為自然就係神嘅體現。
*非人格性：泛理神論認為神唔具有人格特質，而係一種普遍存在嘅力量或者實體。
*一元論：泛理神論強調宇宙嘅統一性，反對二元論嘅思想。
理性

**理性**（ | ）係指有意識噉靠觀察自己身邊嘅嘢嚟到認知宇宙同埋做判斷嘅能力。喺廿世紀嘅經濟學當中，研究者成日都會將決策者想像成完美理性嘅個體，識得用好似理性決策模型噉嘅方法，攞嗮所有必要資訊至做決定，揀「最理想」嗰個選項。

## 理性決策

理性決策模型係「慢，想搵絕對最好答案」（理性）嘅方法，廿世紀嗰陣曾經畀好多管理者同學者認為係「理想」嘅決策方式，會涉及做決策嗰個人嘗試做徹底嘅研究，將啲可能嘅選項冚唪唥睇勻嗮，逐個逐個選項睇清楚佢「有幾能夠幫手達到目的」，再揀最好嗰個選項。响廿一世紀初嘅商學界，管理工作者對「理性決策要點做」有唔同見解，當中理性決策模型係最多人用嗰隻，步驟如下：
#**界定問題**：認清自己嘅目的。決策者要定義好佢要解緊嘅問題係乜，例如想像而家有位 CEO 要同自己領導嗰間企業做決策，決定間企業要採取乜策略，佢可能會以「建立持久嘅競爭優勢」同「提升間企業生產嗰時嘅效率」等嘅嘢做目標。
#**界定指標**：按自己嘅目的，諗吓一個行動方案要點先算好。決策者要想像未來發生嘅事，諗出「成功達到目標」嘅情境會係點嘅樣（睇埋情景計劃）同埋要用咩指標評估自己距離目標有幾遠，例如位 CEO 要提升效率，簡單嘅可以用「營業額對成本嘅比例」嚟做評估；
#**可能方案**：諗清楚自己手上有邊啲可能行動方案。呢個過程需要相當大量嘅專業知識－例如想像家陣位 CEO 要諗「跟住研發咩新產品」，佢需要諗「現有嘅產品可以點改變」等嘅問題，呢啲問題嘅答案需要工程師等嘅人員度過先至會清楚；
#**評估方案**：按步驟 2 當中制定咗嘅基準，評估每個可能行動方案有幾好。呢點又係會用到專業知識－例如想像位 CEO 得知有三樣新產品可以研發，每樣產品做研發「要使幾多資金」同「會帶嚟幾多利潤」呢啲嘢都係要靠工程師同營銷人員嘅專業知識先估計得到嘅；睇埋博弈論、概率論同埋成本效益分析。
#**最後決定**：揀最好嗰個選擇。
管理界普遍認為，當一位決策者手上時間充足嗰陣，理性決策模型係理想嘅決策方式。不過，管理相關工作者都會提醒決策者要小心：理性決策過程嘅每一個階段都有可能會出錯，例如決策者可能會揀錯衡量嘅指標，又有可能佢哋因為手上資訊唔完整，搞到有啲可能方案係佢哋唔知嘅或者佢哋錯誤評估啲方案嘅質素。



## 哲學研究

:*"[[Cogito ergo sum]]."*
:句嘢係拉丁文「我有諗嘢，所以我存在」噉解，文言化嘅就譯做「我思故我在」。
::－笛卡兒

## 睇埋
*理性主義
*受限理性
*推理
*決策
*點煤氣燈

## 歐詞

## 引咗
理論電腦科學

（），或者叫，係電腦科學當中最抽象化嘅子領域。

理論電腦科學嘗試了解運算呢樣嘢嘅數學性質，會用數學上用嘅方法－數學證明等－嚟搵出描述運算嘅定理。理論電腦科學純粹以增進人類對運算嘅了解為目的，所以係一個好理論化嘅領域，但理論電腦科學上嘅進步往往會引致按呢啲知識嚟設計嘅電腦能夠做更有效率嘅運算。

## 運算理論

運算理論（theory of computation）專門研究運算嘅本質，思考機械點樣用演算法（algorithm）解難，嘗試了解運算機械嘅能力同極限係乜。運算理論上嘅研究會用數學證明等嘅數學方法，思考
*唔同種類嘅理論性運算機械喺解難能力上有乜嘢差異（自動機理論；automata theory）；
*有啲乜嘢問題係能夠或者唔能夠用運算機械解嘅（可運算性理論；computability theory）；以及
*一個運算上嘅問題最高嘅可能解決效率（運算複雜性理論；computational complexity theory）

... 等等嘅問題。

舉個例說明，停機問題（halting problem）就係可運算性理論上嘅一個經典問題：

首先，電腦程式可以分做兩大種：
:例：while (true) continue；呢種程式**唔會停機**－部電腦一行呢個程式就會一路行落去，永世唔會停。
:例：print "Hello, world!"；呢種程式**會停機**－部電腦會逐行逐行碼行咗佢，最後停低。

根據英國數學家亞倫圖靈（Alan Turing）嘅證明，呢個世界**冇可能**有電腦能夠攞一個程式嘅碼做輸入，再俾出正確嘅「呢段碼會唔會停機」輸出。個證明大致上係噉：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：


```python
def g(): # 定義 g
    if halts(g): # 如果 halt(g) 係真...
        loop_forever() # 做永遠唔停嘅 loop
```


呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop_forever）嘅狀態－出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop_forever）嘅狀態－又出現矛盾。因為噉，`halts(f)` 呢一個程式冇可能存在喺呢個世界上。

呢個證明對運算本質嘅了解作出咗貢獻，而且由頭到尾淨係用數學證明嘅做法。

## 數據結構

數據結構（data structure）係指一部電腦組織內部數據嘅方法：要做運算，部電腦就實要用某啲方法儲住要用嘅數據，例：要做到將兩個數值加埋一齊，部電腦首先要能夠記住嗰兩個數值；好似陣列（array）噉，就係一種常用嘅數據結構，所有主流程式語言都有陳述式俾用家製造陣列，一個陣列有一個整數表示佢嘅大細，個整數表示個陣列有幾多個**元素**（element），每個元素都有個由 0 起始嘅數字表示佢係個陣列嘅第幾個元素，例：有個陣列叫 `thearray`，噉 `thearray[0]` 就係指 `thearray` 嘅第一個元素。數據結構上嘅研究思考部電腦以乜嘢方法儲住啲數據，以及唔同嘅儲數據方法有乜嘢優缺點，分別喺乜嘢時候啱用。

## 資訊理論

資訊理論（information theory）係一個研究資訊要點樣量化、儲起同傳達嘅數學理論。資訊理論嘅核心概念係熵（entropy）；資訊理論當中嘅「熵」係一個指標，用嚟量度一個有隨機性喺入面嘅變數或者過程當中帶有幾多不確定性（uncertainty）喺入面。舉個例說明，想像家吓掟一個銀仔同擲一粒六面嘅骰仔，假設個銀仔同粒骰仔係冇出千嘅：掟一個銀仔有 2 個可能結果，而擲一粒六面骰有 6 個可能結果。擲骰仔當中有更多可能性喺度，所以不確定性亦都更加大－有更多嘅資訊熵；當一個人知道咗一次掟銀仔或者擲骰仔嘅結果嗰陣，佢會清楚知道結果－資訊熵變成 0。對比兩個情況，「話俾人知掟銀仔嘅結果」所俾到嘅資訊－消除嘅資訊熵－少過「話俾人知擲骰仔嘅結果」所俾嘅。由呢個例子可見，資訊理論做到將「資訊」呢個本來相當含糊嘅概念量化，令資訊成為一個喺科學上可以被研究嘅對象。

## 形式化方法

形式化方法（formal methods）泛指一啲用嚟描述、開發同驗證軟件同硬件系統嘅數學方法。呢啲方法會用數學模型描述軟件同硬件系統，幫分析者手分析個系統，例：個電腦系統嘅運算速度（\text{sp}）有條公式表示個速度受邊啲因素（x_i）影響，\text{sp} = \beta_1 x_1 +...；分析者只要知道嗰啲因素嘅數值，佢就可以用條公式計出個電腦系統嘅運算速度；所以有咗條公式，佢就有得計出啲因素要喺乜嘢數值，先可以令速度最大化；喺呢點上，電腦科學同第啲工程學領域一樣－用數學模型模擬一個系統，並且靠呢啲模型對系統嘅設計作出思考，最後設計出更加能夠幫設計者達到佢目的嘅系統。形式化方法好多時會用到運算理論、資訊理論同程式語言理論上嘅知識，而且可以話係軟件工程嘅理論基礎。
## 睇埋
*電腦科學

## 攷

## 拎
*SIGACT directory of additional theory links.
*Theory Matters Wiki Theoretical Computer Science (TCS) Advocacy Wiki.
*List of academic conferences in the area of theoretical computer science.
*Theoretical Computer Science - StackExchange.
*Computer Science Animated.
蔡亮

**蔡亮**（）係香港女公務員，現任油尖旺區民政事務專員，2014年8月上任。

## 簡歷
蔡亮喺1994年加入香港政府政務職系，做過嘅政府部門包括民政事務局、民政事務總署、前運輸局、前工商及科技局、香港特別行政區政府駐北京辦事處、商務及經濟發展局同發展局，亦做過香港駐東京經濟貿易代表。

蔡亮個老公係西洋人，佢個英文名有冠夫姓Aron。

## 爭議事件
2019年區議會選舉，香港眾志秘書長黃之鋒喺提名期第一日報名參選南區海怡西選區。南區民政事務專員馬周佩芬出任南區選舉主任。佢一路拖住唔批黃之鋒個提名，拖到10月24號仲突然請病假。香港政府安排蔡亮署任南區選舉主任。蔡亮喺10月29號裁定黃之鋒區選提名無效，因為佢認為黃之鋒仲支持香港獨立。

## 參考
香港加泰人權自由集會

**香港加泰人權自由集會**（**Hong Kong-Catalonia Solidarity Assembly**）係反逃犯條例修訂運動之中一次集會，2019年10月24號喺中環遮打花園舉行，為咗聲援加泰羅尼亞嘅示威者。主辦單位宣稱有3,000人參加，警方就話高峰期有550人。

## 參考
醫護抗暴集會

**醫護抗暴集會**係2019年10月26號一次反逃犯條例修訂集會，喺中環遮打花園搞。呢次集會主要對象係醫護界人士，但亦都歡迎其他市民參加。集會主要抗議警方暴力影響醫護界嘅工作。主辦單位宣稱有超過一萬人參加，警方就話高峰期有2,300人。
追究警暴集會

**追究警暴集會**係2019年10月27號一次反逃犯條例修訂集會，喺尖沙嘴梳士巴利花園搞。集會主題除咗「追究警暴」之外，其他主題包括「連繫穆斯林」、「守護民眾」同埋「與記者同行」。集會宣稱係「宗教集會」，無申請「不反對通知書」。集會估計有約一千人參加，但係集會未正式開始過，就畀警方用催淚彈同胡椒噴霧清場，之後示威者四散到其他地區（主要係旺角），引發更多衝突。
福建幫

**福建幫**指福佬黑社會。有時係指由香港嘅福建人新移民組成香港人嘅三合會社團，或者已社團合法化叫做：鄉親會、宗親會、同鄉會等等。另外又可以指係而家喺中國大陸福建省嘅黑幫。後者可以話係大圈仔，但係南方人同埋中國南方媒體講「大圈幫」，通常係強調大陸北方人犯罪組織，否則會強調「字頭」去區別。

## 史
### 20世紀或之前
而家媒體指北角、元朗等地係香港福建幫「地頭」同埋工聯會「鐵票」地區，重踢爆兩者同屬「左派」。去返二十世紀五十至六十年代，特別係北角係六七暴動主要香港親共人士「基地」。
   北角有人又叫佢做「小福建」，因為好多居民係福建鄉下同埋福建人開好多鋪頭。六十年代之前好多福佬由中國走難落到北角，到六七暴動時支持其他左派工會同學生。而華豐國貨正正就係左派暴亂大本營指揮部，平時都係得中資銀行同埋宿舍。

各地福建黑幫活躍，當中**[[福清幫]]**（又叫福龍幫）就出自福建福清市。台灣叫當地福建幫做**[[簡義幫]]**。自清朝到中華人民共和國改革開放前，好多大陸人同埋福清人都偷渡去外國。日本福佬由於生活艱難，就組織福清人同鄉會，但後來福清幫就變成黑社會並擴張至全球，單就東京壟斷地下賭場就係主要收入來源。香港媒體亦有報導，福清幫源自福清縣，佢同日本山口組、美國黑手黨、舊中國三合會有交流，合作做東亞地區販毒同地下賭場。
 
### 2000年代開始

喺香港反修例運動期間：2019年7月20號，激進建制派藍絲組織「守護香港大聯盟」到添馬公園進行「撐警」集會，台上發言人石鏡泉向在場人士（福建人）傳授「打仔秘笈」。第二日就發生七二一元朗襲擊事件，「白衫人」同埋何君堯發生爭議性關係（有自稱「福建實力」人士要畀「能量」何議員，何生就叫對方做「英雄」）。同年8月11號發生「811」北角暴力事件，有打市民人士自稱做中國人或者福建人。8月17號上述組織又發起集會，亦都有好多福建人撐場。另外喺發生無差別暴力事件之後，親中共聲音話福建人表現出「愛國主義」；中共黨報如《人民日報》同埋《環球時報》都重叫「愛港愛國」人士出街「備戰」 。

當其時嘅香港中聯辦主任係福建仙遊人王志民，佢係80年代解放軍重要俾媒體踢爆同福建幫派關係好深。2020年1月王被國務院提早換走，職位由浙江義烏人駱惠寧接任。 

2020年農曆新年前，區選落選人兼建制派福建人許清安，重用「許清安辦事處主辦」身份舉辦賀年活動，向人送揮春同年糕。

## 註


## 參考

## 睇埋
* 福建中學
* 香港福建社團聯會

## 出面網頁
*
小桃園飯局

**流浮山小桃園飯局**（**小桃園飯局**），或叫做「**新界鄉紳飯局**」，係指2012年2月10號香港新界有鄉紳同埋2012年香港行政長官候選人梁振英競選陣營成員去流浮山小桃園酒家出席一個飯局。2012年3月6號《東周刊》披露，飯局中有“江湖社團人物”出席，引起傳媒廣泛關注。

## 情況
### 出席人士
有14人去飯局：

### 回應
部份「飯局」人士，同埋社會各界對「江湖飯局」回應：

### 疑團
出席「江湖飯局」人士口供前後矛盾，得出多個版本，造成「謎團」：

## 註


## 參考

## 出面網頁
*
大圈仔

**大圈仔**係香港話詞語，可指黑社會大陸人同埋中國到香港罪犯，或好多年前對大陸人代名詞。雖然「大圈」即「大陸」，但電影以外通常對象指中國大陸北方人，或者係兩廣之外（特別係廣東幫以外）外省人，而兩廣之內通常會「響朵」。

## 史
受港產片文化影響，用詞被變成一種有特別意義流行語。有前懲教主任吳廣明表示，1980年代之前香港好少拉到「大圈仔」，電影成日強調「大圈仔」好多係湖南幫，湖北幫，但多數都係廣州仔，而且都會俾誤當成「大圈仔」。而家石壁監獄內人稱「監房拉登」綽號「花柳全」甲級重犯何毓桓就係一個例子；而香港電影《省港旗兵》系列就係經典，將真人真事改編，而有關人士其實係廣東人。

用英治時期香港監房為例，有分黑社會單位，即所屬幫會。好似《監獄風雲》一樣，係有好多黑社會人士坐監，無黑社會背景叫「老襯」。不過太多字頭，唔係個個幫都有得做單位代表，所以發展出幾個大社團，例如：14K、和記，潮洲等，之後又多個「大圈」，但班「大圈仔」都係廣州犯為主，大陸人無香港監房字頭，經過好多枝節。最後，其他派都同意多一個新字頭。

另外，香港黑幫70年代崛起新字頭「十四K大圈」係一位已革職香港警察「PC和」開山，佢係「黑警」本身就係14K成員，七十年代末坐牢認到班大圈仔，大圈係「城」意思，即係「非常團結」。

## 文化
* 《省港旗兵》系列
* 《監獄風雲》系列
* 《火爆大圈仔》
* 唐人街
* 《大圈: 衝出亞洲的華人第一黑幫》（作者：湘西鬼王， 百花洲文藝出版社2010版）
* 張子強

## 註


## 參考

## 出面網頁
*
2019年英國下議院選舉

**2019年英國下議院選舉**喺2019年12月12號舉行。

2019年10月29號一日內，《2019年提早國會大選法》（Early Parliamentary General Election Act 2019）喺英國下議院完成一讀、二讀、付委，當晚以438對20票三讀通過，並提交到上議院一讀。第日30號就喺上議院通過，並喺31號獲英皇御准，正式生效。法案內容好短，專登用來兜過《2011年固定任期國會法》，定於12月12號提早大選。離對上一次2017年英國大選先過咗兩年鬆啲。而上一鋪12月舉行嘅大選係1923年。

今次提早大選，主要因為英國退歐問題困擾多時。執政嘅保守黨想贏多啲位攞到過半數，方便佢哋通過退歐嘅法案。而在野嘅工黨、自由民主黨、蘇格蘭民族黨等等分別想爭取修訂退歐法案謀求軟退歐、將退歐法案交付公投、二次退歐公投等目標。

## 參考

類:英國下議院選舉
林燕祝

**林燕祝**（）係中華民國女政治人物，中國國民黨籍，臺灣臺南人，任第1至3屆臺南市議員。

## 歷次選舉
### 2010年臺南市議員選舉(第九選舉區）

### 2014年臺南市議員選舉(第九選舉區）

* 應選出名額：8席，含婦女保障名額：2席
*選舉人數：204,344
*投票數（投票率）：129,766（63.50%）
*有效票（比率）：127,448（98.21%），無效票（比率）：2,318（1.79%）

### 2018年臺南市議員選舉(第七選舉區)

* 應選出名額：7席 ，含婦女保障名額：1席
*選舉人數：186,411
*投票數（投票率）：112,829（60.53%）
*有效票（比率）：109,736（97.26%），無效票（比率）：3,093（2.74%）

### 2020年立法委員選舉(臺南市第四選舉區)
*選舉人數：
*投票數（投票率）：
*有效票（比率）：
*無效票（比率）：

## 攷

類:台灣政治人
類:中國國民黨黨員
類:臺南人
燕祝
IT (搞清楚)

**IT**通常指資訊科技，重可以指：
*I.T，香港上市公司
*小丑回魂 (2017年電影)
*意大利
*.it，意大利嘅國家頂級域
*意大利文
*唐翠萍，香港嘅電視節目編審兼電影編劇
雜菜豆

**雜菜豆**，又叫**三色豆**，係種急凍蔬菜，包括紅蘿蔔粒、粟米、青豆，組成紅黃綠三隻色，當中只有青豆先至係豆。
可運算度理論

**可運算度理論**（）係運算理論嘅一個子領域，集中於思考唔同嘅問題係咪可運算嘅（computable）－如果一個問題係可以用電腦解決嘅，噉呢個問題就係可運算嘅，否則呢個問題就係不可運算嘅。

例如停機問題（halting problem）就係一條好出名嘅「不可運算問題」，已經畀人證明咗係冇得靠運算解決嘅。

## 睇埋
*運算嘅極限
停機問題

**停機問題**（；）係運算理論上嘅一個問題，指出呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出。

## 解釋
首先，運算上嘅問題可以分做兩大種：

:例：while (true) continue；呢種問題**唔會停機**部電腦一行呢個程式就會一路行落去，永世唔會停。
:例：print "Hello, world!"；呢種問題**會停機**部電腦會逐行逐行碼行咗佢，最後停低。

英國數學家亞倫圖靈（Alan Turing）對停機問題做咗證明：圖靈用嘅係反證法，證明如果呢個世界上有個程式能夠做到噉嘅工作，就會發生一啲冇可能嘅事。呢個證明大致上係噉嘅：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：


```python
def g(): # 定義 g
    if halts(g): # 如果 halt(g) 係真...
        loop_forever() # 做永遠唔停嘅 loop
```


呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop_forever）嘅狀態出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop_forever）嘅狀態又出現矛盾。因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。

## 睇埋
*運算理論
*可運算度
*異質字悖論

## 引咗
許綽婷

**許綽婷**（，，），綽號**AV**，係出身香港嘅女藝人。

## 簡歷
許綽婷喺香港出世，大學到臺灣臺中亞洲大學修讀外文系，亦有喺Youtube開設頻道分享喺臺灣嘅生活。2019年佢同無綫電視台灣製作中心合作，主持唔同嘅節目，2020年轉做自由身。

## 演出
### 電視節目（ViuTV）
*2020年：《當遊客不存在》
*2021年：《不一樣的節日》
*2021年：《掃街達人》
*2021年：《台灣乜都拜》
*2022年：《台灣係咁駕》
*2022年：《料理農務系》
*2024年：《今天只做一「健」事》第120-124集嘉賓
*2024年：《山旮旯拯救隊》

### 電視節目（香港開電視）
*2020年：《台灣絕美餐廳》
*2022年：《重新出發》

### 電視節目（無綫電視）
*2019年：《背包女行》
*2019年：《台灣甜蜜密》
*2019年：《眼睛去旅行》（臺中外景主持）

## 參考

## 出面網頁
*
第一產業

**第一產業**（**primary production**），包含農業、捕魚業、以及採礦業等嘅行業，由自然界嗰度攞資源。
自動機理論

**自動機理論**（）研究抽象機械，以及唔同種類嘅抽象機械喺解難能力上有乜唔同。自動機理論最基本嘅諗頭係抽象機械（abstract machine），一部抽象機械內部有一啲函數會攞一啲輸入，按輸入計出一個輸出，例如係以下呢個極簡單嘅抽象機械：

上圖呢部機械會攞一串符號做輸入，再話俾用家知，串符號入面 0 嘅數量係咪雙數：部機開始於 *S1* 狀態；當部機讀到一個 0 嗰陣，會進入 *S2* 狀態，而當佢再讀到個 0 嗰時，會返去 *S1* 狀態；如果佢讀到嘅係 1 或者第啲符號嗰時，部機唔會改變狀態；喺部機讀完嗮串符號之後，如果串符號入面 0 嘅數量係雙數，佢會處於 *S1* 狀態，否則佢就會處於 *S2* 狀態。呢部機械可以用多種嘅物理機制實現，係一部抽象機械。自動機理論會想像同研究種種抽象機械嘅特性以及佢哋喺解難能力上有乜差異，而呢啲研究對電腦嘅設計同改良好有幫助。

## 參考
張誠

**張誠**（），中華民國陸軍上校，臺灣外省客家人，亦係台灣嘅火箭科學家、監獄教誨師、國立中央大學教授同政治人物，曾係國軍雄三飛彈專案總工程師。上校28年退伍後曾代表民國黨參選立委。現任國立中央大學企業管理學系兼任助理教授、中華民國解癮戒毒協會資深顧問。畢業於美國伊利諾大學電腦博士、國立清華大學計算機研究所碩士、中正理工學院數學系學士。

## 歷次選舉
### 2016年立法委員選舉(桃園市第五選舉區)
*選舉人數：252,796
*投票數（投票率）：169,732（67.14%）
*有效票（比率）：166,358（98.01%）
*無效票（比率）：3,374（1.99%）

### 2018年桃園市議員選舉(第八選舉區)
* 應選出名額：6席，含婦女保障名額：1席
*選舉人數：171,460
*投票數（投票率）：106,318（62.01%）
*有效票（比率）：104,126（97.94%），無效票（比率）：2,192（2.06%）

### 2020年立法委員選舉(桃園市第五選舉區)
第二產業

**第二產業**（**secondary production**）係生產過程一部份。第二產業包含建造業同各種工業，負責由原材料嗰度製作一啲消費者直接用得嘅產品，好似係用採礦業嚟嘅金屬生產各種機械以至用由捕魚業嚟嘅海產生產各種可以擺喺超市賣嘅海鮮罐頭呀噉。
第三產業

**第三產業**（**tertiary production**）包含各種嘅服務業，負責向消費者或者生產商提供服務，而佢哋嘅生產過程往往會或多或少噉使用第一產業同第二產業嘅產品，例如係一間餐廳利用由第一產業嚟嘅嘢（食材）同由第二產業嚟嘅嘢（各種餐具同埋枱櫈）嚟向消費者提供服務。
鑽石山火葬場

**鑽石山火葬場**（）係香港一個由食物環境衛生署管理嘅火葬場，位於九龍黃大仙蒲崗村道199號。正門入口門廊牌坊有一副對聯，上聯「造物本無憑須知哲同歸愚同萎」，下聯「陰陽今異路但願留者壽去者安」。

因為鑽石山火葬場鄰近富山邨，而舊時又有富山公眾殮房（實際喺沙田區大圍）附設火葬場，過去有啲市民會混淆兩者，但隨住新界（沙田）法醫學大樓取代咗富山公眾殮房，唔會再出現混淆嘅情況。

## 出面網頁
*食物環境衛生署 - 鑽石山火葬場
富山火葬場

**富山火葬場**（）係香港一個由食物環境衛生署管理嘅火葬場，位於新界大圍下城門道。正門入口牌坊有一副對聯，上聯「修短總前因辭世不妨歸淨火」，下聯「智愚同證果護花猶可作春泥」。

## 出面網頁
*食物環境衛生署 - 富山火葬場
哥連臣角火葬場

**哥連臣角火葬場**（），又寫做**歌連臣角火葬場**，係香港一個由食物環境衛生署管理嘅火葬場，位於柴灣歌連臣角道9號。

## 參考

## 出面網頁
*食物環境衛生署 - 哥連臣角火葬場
林呈風

**林呈風**（，），原名**林映蔚**（），係香港女藝人，拍過YouTube頻道「熊仔頭」嘅短片做女主角而出名，2019年頭一次參演無綫電視劇。

## 簡歷
林映蔚大學讀香港珠海學院新聞及傳播系，曾經喺香港電台電視部實習，係監製謝志峰退休前最後一個實習學生，讀大學嗰陣參選過《FACE》主辦嘅UStar大專校花校草大選，又接過Freelance拍攝工作，現職中原地產代理，自稱Chilli Lam，地產代理編號S-566156。

## 演出
### 電視劇（無綫電視）
*2019年：《解決師》 飾 沈琪

### 電視節目（[[香港電台]]）
* 2016年：《視點31》 飾 港女美女
* 2015年：《傘開以後》系列之 雨傘後 飾 活動策劃

## 幕後工作
### 電視節目（[[香港電台]]）
;2015年
* 《左右紅藍綠》 - 助導
* 《城市論壇》 - 助導
* 《傘開以後》系列 - 助導
** 第1集 困（短劇）合作藝人：王文韜、郭鋒、吳耀漢、陳逸寧、黃素歡
**:（編導：李文丞 、劉雲傑）
** 第4集 雨傘後（音樂微電影）合作藝人：李逸朗、戴萃瑤、謝志峰、梁安琪、倪秉郎
**:（編導：伍立德）

## 參考

## 出面網頁
*
*
忠孝街

**忠孝街**（）係香港九龍何文田一條馬路，由佛光街近何文田邨開始，去到佛光街近何文田站。
承啟道

**承啟道**（）係香港九龍啟德一條馬路，由協調道同啟成街交界開始，去到宋皇臺道同土瓜灣道交界。

## 主要建築
*德朗邨（承啟道28號）
*啟德體育園（承啟道38-39號）
*啟德帝盛酒店（承啟道43號）
*中電總部（承啟道43號）
瑞和街

**瑞和街**（）係香港九龍觀塘一條馬路，由雲漢街開始，去到輔仁街。

## 睇埋
*瑞和街市政大廈
**瑞和街公共圖書館
**瑞和街體育館
佳廉道

**佳廉道**（）係香港九龍觀塘一條馬路，由翠屏道開始，盡頭有迴旋處去調頭。

## 簡介
佳廉道原本係觀塘明渠分支，負責引導由馬游塘流出嘅山水，經過觀塘明渠流到去維多利亞港。條路建成初期，附近建築物有翠屏邨第20-24座、觀塘游泳池同觀塘遊樂場。隨住馬游塘（西）堆填區落成，同埋翠屏邨重建之後，政府就將明渠完全遮嗮，用嚟擴闊同延長佳廉道，方便進行屋邨重建。

延長咗之後嘅佳廉道，盡頭係現時翠屏（南）邨翠松樓近將軍澳道嘅位置，成為屋邨重建期間主要嘅通道。呢個路段行車路用到大約1995年先至封，之後車輛要改用翠屏（南）邨通道；而行人路就一直都喺度，但只對外開放佳廉道至觀塘遊樂場入口一小段，後面路段用嚟維修用。行車路本身位置之後改起為屋邨行人通道、緩跑徑同中央廣場呢啲休憩設施，仍然通車嘅一段亦經過大變身，馬路中心嘅石屎花槽內，種咗小花同草叢，伴隨著好似椰樹嘅樹木，為附近環境點綴。

## 建築物
*翠屏（南）邨翠櫻樓
*翠屏（南）邨翠樂樓
*觀塘遊樂場

## 參考

*香港警務處－年宵花市特別交通安排2008
*觀塘新游泳場館09年底動工
翠屏道

**翠屏道**（）係香港九龍觀塘一條馬路，由觀塘道同鯉魚門道交界開始，去到協和街。
茂蘿街

**茂蘿街**（）係香港灣仔一條馬路，由灣仔道開始，去到莊士敦道。出名建築有茂蘿街7號（舊名「綠屋」）。
長洲火葬場

**長洲火葬場**（）係香港一個由食物環境衛生署管理嘅火葬場，位於長洲西灣長洲山頂道西。

## 出面網頁
*食物環境衛生署 - 長洲火葬場
曉光街

**曉光街**（）係香港九龍觀塘區一條馬路，由觀塘協和街開始，去到秀茂坪秀茂坪道。
藝術團睇

《**藝術團睇**》（）係香港MakerVille製作嘅文化資訊節目，介紹唔同藝術展覽。節目有兩輯：第一輯由陳郁憲、詹朗林、沈殷怡同曾贊學主持，2019年9月15號到2020年3月8號逢禮拜日喺15:30 - 16:00播；第二輯《**藝術團睇 2**》（）由沈殷怡、李昭南、何居倬同王鋒主持，2024年3月2號到10月5號逢禮拜六喺15:55 - 16:25播，呢輯節目唔設字幕。

## 每集一覽
### 第一輯

### 第二輯

## 節目調動
藝術團體2
*2024年4月13號：由於16:00-16:30播《Art Like 大本營》，所以停播一次。
*2024年6月15同22號：由於受《歐洲國家盃2024》相關節目調動影響，16:00-16:30改播《今昔補習社》，所以呢個節目停播。
*2024年7月27號、8月3號同10號：由於原時段播影《巴黎奧運火拼時刻》，嗰日暫停播出。
*2024年8月17號同24號：由於受《睇過學過先識碳》相關節目調動影響，16:00-16:30改播《今昔補習社》，所以第19同20集提早到15:30-16:00播。

## 註

## 出面網頁
*ViuTV：藝術團睇
*ViuTV：藝術團睇 2
小記者大人物

《**小記者大人物**》（**Big World in Tiny Eyes**）係香港電視娛樂製作嘅兒童節目，由小學生做採訪。節目由2019年9月29號到2020年3月15號逢禮拜日喺17:30 - 18:00播。

## 每集一覽

## 出面網頁
*ViuTV：小記者大人物
全民造星II

《**全民造星II**》（英文：**King Maker II**）係香港電視娛樂製作嘅真人騷選秀節目，亦係「全民造星」系列嘅第二季節目，由強尼主持，由2019年9月30號到12月6號逢禮拜一到五22:30-23:30喺ViuTV播；總決賽喺2019年12月15號禮拜日20:30-23:00喺將軍澳邵氏影城搞，由ViuTV現場直播。

比賽最後由吳啟洋、張天賦同李祉均分別攞到冠、亞、季軍。

## 參賽者
今季比賽參賽者有96位，全部男性。參賽者本嚟有99位，但27號、33號同84號參賽者喺第一輪比賽前退咗賽。

## 賽後動向

節目完咗後，ViuTV簽咗3位參賽者做合約藝員：吳啟洋（冠軍）、歐鎮灝（第四名）同葉振弘（三十強），之後組成三人組合P1X3L，屬環球唱片旗下。

至於其他參賽者就各有發展：張天賦（亞軍）加盟華納唱片，曾比特（第八名）加盟環球唱片，姜卓文（五十強）參演舞台劇《香港生死書》，冼靖峰（六十強）就參與無綫電視《聲夢傳奇》，劉頌鵬（首圈出局）就加盟無綫電視。
## 出面網頁
*ViuTV：全民造星II
*ViuTV：全民造星II 總決賽
*ViuTV：造星彩蛋 II
*
港男入贅手冊

《**港男入贅手冊**》（**Hong Kong Guys Foreign Love Guide**）係香港電視娛樂製作嘅資訊節目，由張建聲、吳保錡、郭嘉駿、歐陽仲豪、林明禎、陳健安、岑珈其、英健朗主持，訪問日本、越南、馬來西亞、台灣同泰國五個地方娶妻移民嘅香港男人。節目由2019年10月6號到2020年2月9號逢禮拜日喺22:30 - 23:00播。

## 每集一覽

## 節目調動
*2019年12月15號：由於播《全民造星II 總決賽》，所以提早到20:00－20:30播。

## 出面網頁
*ViuTV：港男入贅手冊

## 節目變遷
快速排序

**快速排序**（**quicksort**）係一種用嚟將一個數列入面啲數字排好嘅演算法。步驟如下：

#喺個數列入面是但揀一個數字，設佢做*基準*（pivot）。
#重新排序數列：將個數字重新排過，令到數值上細過個基準嘅數字冚唪唥都搬去個基準前面，而數值上大過個基準嘅數字就要冚唪唥喺嗮個基準後面；做咗呢個步驟之後，個基準會喺正佢嘅最終位置。
#將個數列分做兩橛－「細過個基準嗰柞數字」同埋「大過個基準嗰柞數字」，並且分別噉對嗰兩橛做上述嗰兩個步驟。

呢個演算法俾人好廣泛噉攞嚟將啲數字列嘅次序排好（一個整齊噉排好咗嘅數列可以攞嚟做第啲緊要嘅作業）。

## 參考
大 O 符號

**大  符號**（；）係演算法分析上成日用嘅一種符號，攞嚟表示一隻演算法嘅運算複雜度。

## 概論

好多資訊科技嘅工作，都涉及分析手上嘅演算法「有幾複雜」，例如家陣有班電腦科學家想提出一隻新嘅演算法，佢哋可以做嘅，就係攞隻新演算法去解問題，跟住又攞舊有嗰啲演算法解，畀人睇到「隻新演算法嘅複雜度低過打前嗰啲演算法，但解問題嗰陣嘅效用依然係咁好」。喺實際應用上，佢哋通常會將運算複雜度表達做 input 嘅大細嘅函數，即係

大 O 符號嘅做法就係建基於上面條原則嘅。喺大 O 符號之下，一隻演算法嘅時間複雜度同空間複雜度通常寫成類似噉嘅樣：
:O(n \log n)
當中 n 係個 input 嘅大細（例如如果個輸入係個數字，n 會係佢有幾多個位），O(n \log n) 反映隻演算法要行嘅步嘅數量隨 n 嘅變化，例如：
*當 n 係 10，隻演算法頂攏要行 10 步，或者頂攏要行 10 \times c 咁多步（c 係個正嘅常數）；
*當 n 係 10,000，隻演算法頂攏要行 40,000 步，或者頂攏要行 40,000 \times c 咁多步；
... 如此類推。數學化啲噉講，如果話 f(n) = O(g(n))，意思即係有個正整數 n_0 同正常數 c，並且
:\forall n \ge n_0, f(n) \le c \times g(n)
假設每一步消耗嘅時間都一樣係 t_0 咁長，噉隻演算法行起上嚟要消耗嘅時間（時間複雜度）就可以輕易計到出嚟。

## 算法分類
電腦科學工作會分析嘅演算法，可以按複雜度分做：
*O(1)－隻演算法無論 n 係幾多，最大複雜度都唔變；
*O(n)－隻演算法嘅複雜度同 n 成線性關係，例如線性搜尋（linear search）就係噉；
*O(\log n)－隻演算法嘅複雜度同 \log n 成線性關係，例如對分搜尋（binary search）就係噉；
... 呀噉。上述呢啲「唔同款嘅複雜度」可以用下圖噉嘅方式想像：設 N 做「要行嘅步嘅數量」，下圖裏面嘅 Y 軸係 N 而 X 軸就係 n；隨住 n 數值升 N 會跟住升，而「唔同款嘅複雜度」就可以想像成「唔同形狀嘅線」－

## 細 o 符號
細 o 符號（little o）：「f(x) 係 o(g(x))」（「f(x) 係 g(x) 嘅細 O」）意思係指 g(x) 增長得快過 f(x) 好多。
## 大 omega 符號

## 註釋

## 睇埋
*運算理論

## 攷

## 拎
*Analysis of Algorithms | Big-O analysis. *GeeksForGeeks*.
2018年度勁歌金曲得獎名單

**2018年度勁歌金曲頒獎典禮**於2019年1月12號夜晚上8點半喺將軍澳電視廣播城一號錄影廠舉行，由麥美恩、許文軒、區永權擔任司儀。

## 唱片獎項
### 勁歌金曲唱片銷量大獎
*《忘記我自己》- HANA菊梓喬
*《到此一遊》- 胡鴻鈞
*《C Again》- 鄺美雲**得獎歌手因事缺席
*《15》- [[陳潔麗]]
*《The Hat Trick》- [[石詠莉|Sukie S石詠莉]]

== 歌曲獎項 ==
=== 勁歌金曲獎 ===


=== 最佳舞台演繹歌曲金獎 ===
***開心節 - 鍾舒漫**

=== 最佳廣告歌曲金獎 ===
***Make a Beat - 容祖兒、張敬軒**

=== 最佳合唱歌曲金獎 ===
***背後女人 - 楊千嬅、周柏豪**

== 歌手獎項 ==
=== 最佳樂隊金獎 ===
***Supper Moment**
**<small> 演繹歌曲：橙海</small>

=== 最佳跳唱組合金獎 ===
***Super Girls**
**<small> 演繹歌曲：睡衣派對</small>

=== 傑出表現獎 ===
***金獎：田蕊妮**
**<small> 演繹歌曲：兩口子</small>
*銀獎：[[譚嘉儀]]
*銅獎：[[石詠莉|Sukie S石詠莉]]

=== 年度最佳進步獎 ===
***金獎：許靖韻**
**<small> 演繹歌曲：被討厭的勇氣</small>
*銀獎：[[伍富橋]]
*銅獎：[[鄭世豪]]

=== 最受歡迎網絡歌星獎 ===
***HANA菊梓喬**

=== 人氣王大獎 ===
***周柏豪**
**<small> 演繹歌曲：傳聞、百年不合</small>

== 新人獎項 ==
=== 最受歡迎新人獎 === 
***戴祖儀**
***曾樂彤** 
***謝文欣**

== 五大年度獎項 ==
=== 最佳演繹女歌星 ===
* **吳若希**
**<small> 演繹歌曲：為何你要背叛我</small>

=== 最佳演繹男歌星 ===
* **胡鴻鈞**
**<small> 演繹歌曲：太難開始</small>

=== 最受歡迎女歌星 ===
***HANA菊梓喬**
**<small> 演繹歌曲：但願人長久、一輩子守候、忘記我自己</small>

=== 最受歡迎男歌星 ===
* **張敬軒**
**<small> 演繹歌曲：青春常駐、櫻花樹下</small>

=== 勁歌金曲金獎 ===
***百年樹木 - 張敬軒'''
安眠醫生

《**安眠醫生**》（*Doctor Sleep*）係一部2019年美國恐怖電影，由做導演，改編史提芬京嘅2013年同名小說《》，而且係寇比力克拍嘅1980年電影《閃靈》嘅續集。主演係伊雲麥格高，佢扮演。其他演員有莉碧嘉費格遜、、。

## 演員
* 伊雲麥格高 飾演 
** Roger Dale Floyd 飾演 後生嘅Danny Torrance
* 莉碧嘉費格遜 飾演 
*  飾演 Abra Stone
** Dakota Hickman 飾演 後生嘅Abra Stone
*  飾演 
*  飾演 Crow Daddy
*  飾演 Snakebite Andi
*  飾演 Dr. John Dalton
*  飾演 Lucy Stone
*  飾演 Billy Freeman
* Robert Longstreet 飾演 Barry the Chunk
*  飾演 Grandpa Flick
*  飾演 
*  飾演 Dave Stone
* 雅各·川伯尼 飾演 Bradley Trevor
*  飾演 酒保，個樣有啲似Danny已經死咗嘅阿爸
職時交換

《**職時交換**》（**Job Exchange**）係香港電視娛樂製作嘅真人騷節目，2019年10月27號到2020年2月9號逢禮拜日20:00-20:30喺ViuTV播。節目入面有五位唔同職業嘅香港人，同外地人交換工作。

## 每集一覽

## 節目調動
*2019年12月15號：由於直播《全民造星II總決賽》，所以停播一次。
*2019年12月29號：由於播出《2019香港大事回顧》，所以提早喺28號19:30-20:00播出。

## 出面網頁
*ViuTV：職時交換
遺傳度

**遺傳度**係遺傳學同心理學等領域上常用嘅指標，用嚟量度一個表現型（某隻生物嘅某一個特定外形或者成份，例如係身高或者智能）特徵有幾受遺傳因素影響。遺傳度研究問嘅問題如下：攞一個生物群體入面嘅某個特徵，個體之間喺呢個特徵上嘅差異有幾多**唔係**因為環境性或者隨機性差異而起？

## 數值

遺傳度數值會喺 0 同 1 之間。遺傳度接近 0 就表示個體喺呢個特徵上嘅差異近乎完全係由環境因素而起嘅；而遺傳度接近 1 就表示個體喺呢個特徵上嘅差異近乎完全係由遺傳因素決定嘅，後者嘅例子有多種嘅遺傳病。

好多行為同心理特徵都會一定程度上受遺傳因素影響，例如大人嘅智商（IQ）嘅遺傳度估計超過 60% ，噉係因為遺傳因素可以影響腦各部份嘅結構同特性，而腦嘅結構同特性就會影響行為。

## 研究

遺傳度可以靠研究孖胎嚟估計：同卵孖胎喺遺傳上近乎完全一樣，而異卵孖胎喺遺傳上平均會有 50% 一樣；如果有某個特徵，同卵性孖胎喺呢個特徵上嘅差異細過異卵性孖胎嘅（假設每對孖胎都係喺同一個環境大，或者每對孖胎都係細細個分開咗）就表示呢個特徵會受遺傳因素影響。於是研究者就可以靠研究孖胎嚟估計個特徵嘅遺傳度。

好似下圖噉：



孖胎研究嘅方法：**Trait** 係**特性**，Y 軸表示統計相關，而當中
:表示一齊大嘅同卵孖胎之間喺該特性上嘅統計相關，
:表示一齊大、唔係同卵孖胎但親生嘅兄弟姊妹之間喺該特性上嘅統計相關，
:表示一齊大嘅養兄弟姊妹之間喺該特性上嘅統計相關，
**Trait B** 似乎遺傳度零舍高：同卵孖胎明顯會喺該特性上相似（相關值高）但養兄弟姊妹唔會明顯喺該特性上相似（相關值低）－由藍色棒到綠色棒到紅色棒（兩兄弟姊妹之間遺傳相似度升）會令兩兄弟姊妹之間喺該特性上嘅統計相關明顯噉升。

## 睇埋
*先天定後天
*基因
*進化
*環境因素

## 參考

*Lynch M, Walsh B (1998). *Genetics and analysis of quantitative traits*. Sunderland, Mass.: Sinauer Assoc. ISBN 978-0-87893-481-2.
*Johnson W, Penke L, Spinath FM (2011). "Understanding Heritability: What it is and What it is Not". *European Journal of Personality*. 25 (4): 287–294. doi:10.1002/per.835. ISSN 0890-2070.

## 引咗

## 拎
* Stanford Encyclopedia of Philosophy entry on Heredity and Heritability
ViuTV 2020

《**ViuTV 2020**》係香港電視娛樂製作嘅節目，屬ViuTV嘅2020年節目巡禮，將2019年10月9號ViuTV搞嘅「2020年節目發佈會」剪輯出嚟，喺2019年10月19號禮拜六晚20:00-21:30播出。司儀係陳俞希、陳安立、詹朗林、胡希文、虞逸峯同朱晉傑。

## 介紹節目
### 自製戲劇
*《黑市》
*《歎息橋》
*《地產仔》
*《二月廿九》
*《打天下》
*《男排女將》

### 自製資訊娛樂節目
*《台灣X山步行》
*《萬遊攻略》
*《金剛旅神團》
*《亞洲早晨》
*《做世界》
*《寂寞是幫兇》

### 外購華語電影
*《寒戰》系列

### 體壇盛事
*《英格蘭超級足球聯賽》
*《西班牙甲組足球聯賽》
*《歐洲國家盃2020》

### 外購荷里活電影（ViuTVSix）
*《第一滴血》系列

### 外購清談節目（ViuTVSix）
*《The Ellen DeGeneres Show》
*《The Late Late Show with James Corden》

### 自製綜藝節目
*《Chill Club》
*《入住請敲門4》
*《萬人幫拖搞個唱》
*《香港親善小姐》
*《C9旅行團》
*《最愛母飯開》
*《Mirror Go》（第三季）
*《全民造星II》

## 出面網頁
*ViuTV：ViuTV 2020
西消防街

**西消防街**（）係香港上環一條馬路，喺西區填海區東部，西營盤中山紀念公園嘅東面。街名嚟自上環消防局。

西消防街係香港少見嘅環狀街道，四邊包圍住上環消防局同中環基本污水處理廠，行車方向係順時針。入口有兩個，包括干諾道西近修打蘭街嘅支路通去西消防街西南角，同埋中港道通去西消防街東段，唯一出口就喺西消防街東南角，連接干諾道西近德輔道西交界。
崎頂站

**崎頂站**係臺灣鐵路管理局縱貫線嘅鐵路車站，喺苗栗縣竹南鎮崎頂里。崎頂站因興建新站房，原本木造站房被拆除。宜家嘅崎頂站並冇車站主建築，但設有公廁同採光罩屋頂嘅簡易候車區，兩座側式月台間係以行人天橋作為跨越鐵路嘅動線。

## 車站構造
*側式月台兩座。
*跨線天橋連接月臺。
*公共廁所。
*簡易式採光罩結構候車區。
*西側北上月台，亦有入口方便民眾出入站。

### 月台配置
*1月臺（西部幹線下行）
*2月臺（西部幹線上行）

## 營運狀況

*宜家係招呼站，僅停靠區間車。
*本站開放使用悠遊卡、一卡通、icash 2.0及HappyCash畀錢。

## 車站週邊
*西濱快速道路（）
*苗1線
*崎頂海水浴場（已暫停營業）
*舊崎頂隧道：子母老隧道一對，分為崎頂一號、崎頂二號隧道，因隧道淨空唔夠而停用。一號隧道長130.78公尺，二號則為67.48公尺。
*風力發電
*老衢觀海
*竹風綠光海風自行車道

## 註

## 參考資料

## 連出去
*崎頂站（臺灣鐵路管理局）
*崎頂站360°環景圖（eyehouse.co）
運算模型

**運算模型**（）係運算理論上嘅概念。運算模型會描述一部機械內含乜嘢函數，會點樣由輸入嗰度計個輸出出嚟。電腦科學家會用運算模型進行「唔同運算機械做起運算上嚟有乜分別」嘅研究。

## 圖靈機

圖靈機係廿世紀運算理論最常分析嘅運算模型。一部圖靈機嘅運作如下：圖靈機會讀取分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：
#讀取讀取器下嗰格係乜符號；
#編輯嗰格－寫一個新嘅符號落去或者刪除咗嗰格佢；
#將條帶向左或者向右移一格，等個讀取器可以讀取打前嗰個格隔蘺嘅一個格。

圖靈機呢部抽象機械就噉睇好似好簡單，但查實可以計到好多嘢。

;例：圖靈機計加減法
想像以下嘅演算法，條帶上面有兩個數值，x 同 y，兩個都用二進制表達，而兩個數之間同條帶嘅起始有個 `$` 做標示，即係話部機會讀嘅輸入會類似噉嘅樣：
*`$0010$0011`（**0010** 喺二進制係 2，而 **0011** 喺二進制係 3）。

再想像部圖靈機跟以下嘅演算法行：


```c++
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

 go back to the first $
}
```


T2（將個數減 1）如下：
#攞補充－將 1 冚唪唥變做 0，0 冚唪唥變做 1；
#將個數加 1（睇 T1）；
#再做一次補充。

T1（將個數加 1）如下：
#如果喺個數嘅左邊盡頭（$）起始，行去個數嘅右邊盡頭；
#由右邊開始行，將所有 1 變做 0，直至
#將第一個 0 變成 1。

例如如果輸入係 `$0010$0011`，部機行完一次段演算法之後，條帶嘅狀態就會變成 `$0000$0101`（**0101** 喺二進制入面係 5）－呢一部圖靈機曉做加減數。

## 格仔自動機

格仔自動機係一種離散運算模型。格仔自動機會有若干個格仔，每個格仔可以有若干個可能狀態，例如「著咗」（用黑色代表）同「冇著」（用冇色代表）。攞是但一個格仔，佢都有一個初始狀態，時間 t 喺初始嗰陣係 0，t 會一吓一吓噉跳，變成 1、2、3... 等嘅離散數值；每當 t 跳嗰時，每個格仔嘅狀態會按自己同周圍格仔而家嘅狀態以及某啲事先講定咗嘅法則改變。

生命棋係格仔自動機。生命棋嘅世界係（無限大嘅）兩維四方格板，每一格（每個細胞）都有兩個可能嘅狀態：一係生（黑色），一係死（冇色）。每格會同佢上下左右以及對角嗰八個「鄰居」互動。每一步 t 嘅改變法則如下：

#一粒生嘅細胞，如果鄰居數量少過 2 就會死（**孤獨**）；
#一粒生嘅細胞，如果鄰居數量多過 3 就會死（**迫死**）；
#一粒生嘅細胞，如果鄰居有 2 個或者 3 個，就會生存到下一代 t；
#一粒死嘅細胞，如果鄰居啱啱好有 3 個，就會變成生嘅。

生命棋嘅演算法一開始行（t 開始演進），就會出好似附圖噉嘅樣嘅變化。

格仔自動機喺各科學領域上有相當嘅價值。生物學家就發現，好似生命棋等嘅格仔自動機可以攞嚟模擬好多生物學上嘅現象，例如有某啲品種嘅貝殼嘅式樣（一格格有色冇色）就係以類似格仔自動機噉嘅機制產生嘅：呢啲貝殼當中有啲色素細胞，會按照相鄰色素細胞嘅活動決定點分泌色素，從而決定個貝殼嘅色水同式樣。

## 第啲運算模型
*寄存器機（register machine）
*遞歸函數（μ-recursive functions）
*組合子邏輯（combinatory logic）
*λ 演算（lambda calculus）
*馬可夫演算法（Markov algorithm）
*有限狀態機（FSM）
... 呀噉。

## 睇埋
*運算理論
*電腦科學
*系統

## 引咗
圖靈機

（），又有叫**確定型圖靈機**，係運算理論上好常分析嘅運算模型，個名取自廿世紀初嘅英國大數學家亞倫圖靈（Alan Turing）。一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機會做以下三個基本作業當中是但一個：
#讀取讀取器下嗰格係乜符號；
#編輯嗰格－寫一個新嘅符號落去或者刪除咗嗰格佢；
#將條帶向左或者向右移一格，等個讀取器可以讀取打前嗰個格隔離嘅一個格。

一條圖靈機讀嘅帶會好似以下噉樣，當中 s_i 代表第 i 款符號：

圖靈機呢部抽象機械就噉睇好似好簡單，但查實可以計到好多嘢；原則上，是但攞一個演算法，都梗會有一款圖靈機能夠模擬呢段演算法嘅邏輯。
## 例子
;例：計加減法
想像以下嘅演算法，條帶上面有兩個數值，x 同 y，兩個都用二進制表達，而兩個數之間同條帶嘅起始有個 `$` 做標示，即係話部機會讀嘅輸入會類似噉嘅樣：
*`$0010$0011`（「0010」喺二進制係 2，而「0011」喺二進制係 3）。

再想像部圖靈機跟以下嘅演算法行：


```c++
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

 go back to the first $
}
```


T2（將個數減 1）如下：
#攞補充－將 1 冚唪唥變做 0，0 冚唪唥變做 1；
#將個數加 1（睇 T1）；
#再做一次補充。

T1（將個數加 1）如下：
#如果喺個數嘅左邊盡頭（$）起始，行去個數嘅右邊盡頭；
#由右邊開始行，將所有 1 變做 0，直至
#將第一個 0 變成 1。

例如如果輸入係 `$0010$0011`，部機行完一次段演算法之後，條帶嘅狀態就會變成 `$0000$0101`（「0101」喺二進制入面係 5）－呢一部圖靈機曉做加減數。

## 睇埋
*運算理論
*圖靈完整性

## 文獻
*Emil Post (1936), "Finite Combinatory Processes—Formulation 1", *Journal of Symbolic Logic*, 1, 103–105, 1936. Reprinted in The Undecidable, pp. 289ff.
*Emil Post (1947), "Recursive Unsolvability of a Problem of Thue", *Journal of Symbolic Logic*, vol. 12, pp. 1–11. Reprinted in The Undecidable, pp. 293ff. In the Appendix of this paper Post comments on and gives corrections to Turing's paper of 1936–1937. In particular see the footnotes 11 with corrections to the universal computing machine coding and footnote 14 with comments on Turing's first and second proofs.

## 參考

## 拎

* Turing Machine on Stanford Encyclopedia of Philosophy.
*  Detailed info on the Church–Turing Hypothesis. (Stanford Encyclopedia of Philosophy).
*  Turing Machine-Like Models  in Molecular Biology, to understand life mechanisms with a DNA-tape processor.
今晚打喪屍

《**今晚打喪屍**》（英文：**Zombiology: Enjoy Yourself Tonight**），係2017年上畫嘅港產片，由白只、張繼聰、萬梓良、吳家麗、顏卓靈、王敏奕主演，盧煒麟執導。故仔用喪屍做提材，改編自同名香港小說。

## 出面網頁
*
狂獸

《**狂獸**》（英文：**The Brink**），係2017年上畫嘅港產片，由張晉、余文樂、文詠珊、吳樾主演，李子俊執導。故仔用黑市黃金做題材。

## 出面網頁
*
失眠 (電影)

《**失眠**》（英文：**The Sleep Curse**），係2017年上畫嘅港產片，由黃秋生、衛詩雅、吳俐璇、林家棟、麥子樂主演，邱禮濤執導。故仔用失眠病做題材，係套恐怖電影。

## 出面網頁
*
常在你左右

《**常在你左右**》（英文：**Always Be With You**），係2017年上畫嘅港產片，由古天樂、張智霖、林家棟、佘詩曼、蔡卓妍主演，邱禮濤執導。故仔用致命車禍做題材，係套恐怖電影。

## 出面網頁
*
原諒他77次

《**原諒他77次**》（英文：**77 Heartbreaks**），係2017年上畫嘅港產片，由周柏豪、蔡卓妍、衛詩雅、鍾欣潼、鄭希怡、J.Arie、盧巧音主演，邱禮濤執導。故仔改編自香港女作家李敏寫嘅同名小說。

## 續集
*《感動她77次》

## 出面網頁
*
寄存器機

喺理論電腦科學當中，**寄存器機**（**register machine**）係以類似於圖靈機嘅方式用嘅一種抽象機器。所有模型都係圖靈等價嘅。寄存器機個名源於佢有一個或多個「寄存器」（register）—替代咗圖靈機嘅磁帶同磁頭。每個寄存器都有一個單一嘅正整數。
遞歸函數

喺電腦科學當中，**遞歸函數**（**μ-recursive functions**）係一類由自然數到自然數嘅函數。
馬可夫演算法

**馬可夫演算法**（；英文：**Markov algorithm**）係用咗類似形式文法嘅規則喺符號串上操作嘅字符串重寫系統。

## 例子
以下係一個馬可夫演算法嘅例子。

### 規則
#"A" -> "apple"（最先）
#"B" -> "bag"
#"S" -> "shop"
#"T" -> "the"
#"the shop" -> "my brother"
#"a never used" -> **.**"terminating rule"（最後）

### 輸入
"I bought a B of As from T S."

### 執行
如果段馬可夫演算法收到呢個輸入，段演算法會以以下嘅步驟改變串字：
#"I bought a B of As from T S."（開始）
#"I bought a B of apples from T S."
#"I bought a bag of apples from T S."
#"I bought a bag of apples from T shop."
#"I bought a bag of apples from the shop."
#"I bought a bag of apples from my brother."

然後段演算法終結。

## 睇埋
*運算理論
組合子邏輯

**組合子邏輯**（**combinatory logic**）係 Moses Schönfinkel 同哈斯凱爾·加里介入嘅一種符號系統，用嚟消除數理邏輯當中對變量嘅需要。
Λ演算

**λ演算**（台灣中文：**λ運算**、英文：**lambda calculus**，**λ-calculus**）係一套由數學邏輯嗰度發展出嚟，以變數綁定同替換嘅規則，嚟研究函數點抽象化定義、函數點被應用、以及遞歸嘅形式系統。
國際電信大廈

**國際電信大廈**（），舊時叫**國際電訊大廈**，係香港一座寫字樓，喺九龍尖沙嘴中間道10號。大廈由大東電報局起，1981年起好，而家由大東電報局同澳洲電訊各佔50%形式合組國際通訊公司REACH管理。

國際電信大廈英文名「Hermes」，嚟自希臘奧林匹斯十二主神之一赫密士，代表通訊同郵政嘅神。

國際電信大廈地下同1樓係尖沙咀郵政局，3樓係csl禮品換領中心同香港電訊客戶服務中心，6樓係REACH總部。

## 睇埋
*電訊大廈
電訊大廈

**電訊大廈**（），舊時叫**新水星大廈**（），係香港一座寫字樓，喺灣仔告士打道3號。大廈由大東電報局起，1973年起好，由港督麥理浩爵士喺嗰年1月17號主持開幕。大廈取代中環水星大廈，做香港大東電報局第二代總部。大廈而家由大東電報局同澳洲電訊各佔50%形式合組國際通訊公司REACH管理。

電訊大廈舊英文名「Mercury」，係指羅馬神話嘅神墨丘利，對應嚟自希臘奧林匹斯十二主神之一赫密士，代表通訊同郵政嘅神。

電訊大廈租戶包括now TV、PCCW、無綫新聞。

## 睇埋

*國際電信大廈
電訊盈科中心

**電訊盈科中心**（），舊時叫**香港電訊中心**（），係香港一座寫字樓，喺香港島鰂魚涌英皇道979號太古坊，樓高43層，由太古地產發展，1994年起好，同年賣畀香港電訊。2000年香港電訊被改組成電訊盈科後，大廈改用而家個名。之後大廈業權幾次轉手，而家由太古地產同高富諾集團各有一半業權。
龐貝古城

**龐貝古城**（**Pompeii**）係古羅馬城鎮，喺意大利拿坡利省附近，維蘇威火山東南山腳嘅一座古城，距離羅馬大約係240千米，距離拿坡利大約係20千米，位置同而家嘅龐貝市（Pompei）重疊。喺公元79年，龐貝古城畀維蘇威火山爆發時嘅火山灰埋住，到18世紀先至出土，而家係世界文化遺產。

## 地理
龐貝古城係喺公元前600年左右建立，起喺意大利沙諾河（Sarno）附近嘅一個由附近嘅維蘇威火山（距離8公里，大約等於5英里）早期噴發形成嘅沿海岩石小山丘上面，高度大約係海拔40米（130 英尺）嗰度。

## 考古挖掘
由於呢座古城突然埋咗喺火山灰入面，古城嘅屋同街都保存得好完整。因為火山爆發得好突然，當時龐貝古城嘅人完全唔知道，所以佢哋就好似困咗喺時光膠囊入面，為今日嘅我哋提供咗一個寶貴嘅歷史訊息。呢座古城嘅發掘工作係喺1748年開始，一直持續到2022年。透過挖掘龐貝古城，歷史學家同考古學家可以了解公元一世紀羅馬人嘅生活、文化、藝術等嘅情況。資料顯示，當時嘅龐貝古城係一座繁盛嘅城市。
佩特拉

**佩特拉**（**Petra**）係約旦古城，亦係古時納巴特王國首都，喺而家約旦馬安省，而家係世界文化遺產。

史前時期已經有人喺嗰度住。


Petra-Siq-30-Baitylos des Dushara-Menschen-2010-gje.jpg
Petra-Theater-02-2010-gje.jpg
Petra-20-Kamele-2010-gje.jpg
Petra-Jabal al-Madbah-18-Auftstieg-2010-gje.jpg
Petra-Opferplatz-14-Aussicht-2010-gje.jpg
Petra-Wadi al-Farasa-40-Soldatengrab-2010-gje.jpg
Petra-El Deir-Klostergrab-02-2010-gje.jpg
Petra-El Deir-Klostergrab-24-Urne-Kletterer-2010-gje.jpg


## 參考

類:亞洲舊都
杜布羅夫尼克

**杜布羅夫尼克**（**Dubrovnik**）係克羅地亞城市，亦係古時拉古薩共和國首都，喺而家克羅地亞杜布羅夫尼克-內雷特瓦縣，而家係世界文化遺產。
佩奇

**佩奇**（**Pécs**）係匈牙利第五大城、巴蘭尼亞州首府。而家佢嘅早期基督教陵墓係世界文化遺產。
普埃布拉

**普埃布拉**（**Puebla**）係墨西哥城市、普埃布拉州首府。而家佢嘅歷史中心係世界文化遺產。
奇琴伊察

**奇琴伊察**（**Chichen Itza**）係瑪雅古城，喺而家墨西哥尤卡坦州，而家係世界文化遺產。
天使瀑布

**天使瀑布**（**Salto Ángel**）係委內瑞拉一個瀑布，喺玻利瓦爾州。而家佢係世界自然遺產。

類:委內瑞拉地理
阿爾罕布拉宮

**阿爾罕布拉宮**（**Alhambra**）係西班牙一座古宮殿，喺安達盧西亞格蘭納達，而家佢係世界文化遺產。
加柏都斯亞

**加柏都斯亞**（，**Cappadocia**）或者**卡帕多奇亞**，係土耳其安那托利亞一個地區，亦係古時羅馬帝國行省，而家佢嘅國家公園同地下城係世界文化遺產同世界自然遺產。